title: Falck (yritys)

text: Vuonna 1988 tanskalainen vakuutusyhtiö Baltica osti yrityksen Falck-suvun neljänneltä sukupolvelta ja alkoi johtaa sitä ammattimaisemmin. Vuonna 1991 Falck yhdistyi norjalaisen hinaus- ja tiepalveluyritys Falkenin kanssa, ja ryhtyi samalla etsimään vastaavaa yritystä Ruotsista. Falck hankki myös pienen tiepalveluyrityksen entisestä Itä-Saksasta, joka toimi nimellä Falck Rettungsdienst.


title: Falck (yritys)

text: Vuonna 2000 Falck yhdistyi turvallisuusalan jättiläisen G4S:n kanssa. Uusi yritys, Group 4 Falck, oli maailman toiseksi suurin turvallisuuspalvelujen tarjoaja. Tarkoituksena oli yhdistää pelastus- ja turvallisuuspalvelut, jotta nämä alat voisivat oppia toinen toisiltaan, mutta tehtävä osoittautui mahdottomaksi. Nykyinen Falck erotettiin tuolloin omaksi yhtiökseen, jolla ei ole tekemistä G4S:n kanssa.


title: Falck (yritys)

text: Vuonna 2004 Allan Søgaard Larsen valittiin Falckin uudeksi pääjohtajaksi. Yhdessä varatoimitusjohtaja Morten R. Pedersenin kanssa hän alkoi kansainvälistää yritystä pääomasijoittaja Nordic Capitalin kanssa. Slovakiassa aloitettiin ambulanssipalvelujen kilpailuttaminen, ja Falck on nyt maan suurimpia sairaankuljetuspalvelujen tarjoajia. Romaniassa oli tarvetta teollisille palontorjuntapalveluille, ja Puolassa kaivattiin lääkäriasemia. Nykyisin Falck toimii yhteensä 45 maassa. Yhdysvalloissa Falck työllistää yli 4 700 ihmistä offshore-alan turvapalveluissa ja ambulanssialalla. Puolassa Falckilla on 3 200 työntekijää ensihoito- ja terveydenhoitoalalla. Slovakiassa Falck työllistää 2 500 ja Ruotsissa yli 2 000 ihmistä ensihoitopalveluissa, hinaus- ja tiepalvelualalla ja terveydenhoitopalveluissa, ja Norjassa työntekijöitä on yli 400. Saksassa Falckilla on yli 1 700 työntekijää. Etelä-Amerikan Kolumbiassa, Panamassa, Venezuelassa, Ecuadorissa, Uruguayssa, El Salvadorissa ja Brasiliassa Falck työllistää yli 3 000 henkilöä.


title: Katastrofismi

text: Katastrofismi on teoria, jonka mukaan Maassa on menneinä aikoina tapahtunut äkillisiä, mahdollisesti laajuudeltaan maailmanlaatuisia mullistuksia.


title: Katastrofismi

text: Katastrofismi on varsinkin aikaisemmin usein liittynyt uskonnollisiin käsityksiin ja kreationismiin, mutta 1800-luvun alussa ranskalainen tutkija Georges Cuvier kannatti tällaista teoriaa puhtaasti tieteellisin perustein, viittamatta uskonnollisiin oppeihin tai Raamattuun. Hänen mukaansa suuria mullistuksia oli tapahtunut useita kertoja, jolloin siltä alueelta, johon ne vaikuttivat, olivat kaikki kasvit ja eläimet kuolleet, minkä jälkeen muut lajit olivat levinneet alueelle muualta. Tämän vuoksi hänen mukaansa maapallon eri alueiden fossiiliaineistossa havaittiin lajiston joskus äkillisesti muuttuneen.


title: Katastrofismi

text:
Vallitseva paradigma nykyisessä geologiassa on pitkään ollut uniformitarianismi, jonka mukaan nykyiset Maan muodot ovat syntyneet hitaiden ja vähittäisten muutosten kuten eroosion vaikutuksesta. Tämän näkemyksen mukaan "nykyisyys on menneisyyden avain", eikä menneinä aikoina ole esiintynyt nykyisistä poikkeavia luonnonilmiöitä. Viime aikoina on kuitenkin päädytty käsitykseen, jonka mukaan geologisessa menneisyydessä on hitaan kehityksen ohella todella tapahtunut muutamia suuria katastrofaalisia mullistuksia.
Sellaisia ovat voineet olla suuret äkilliset tulvat, suurten vuorijonojen äkilliset muodostumiset sekä asteroidien törmäykset eli impaktit.


title: Katastrofismi

text: Kristinuskon vaikutuksesta länsimaissa useimmat tiedemiehetkin uskoivat 1800-luvulle saakka Raamatun luomiskertomuksen ja kertomuksen vedenpaisumuksesta olevan kirjaimellisesti tosia. Myös antiikin Kreikassa tunnettiin myytti Ogygeen aikana tapahtuneesta maailmanlaajuisesta tulvasta, joka mainitaan muun muassa Plutarkhoksen teoksissa.


title: Katastrofismi

text: Maan katsottiin muodostuneen nykyisen kaltaiseksi toistuvien katastrofien tuloksena jokseenkin lyhyessä ajassa, ennen kuin geologisen ajan pituudesta oli oikeansuuntainen käsitys. Tähän tapaan selitettiin varhaisten geologien havainnot nuoren Maan kreationismin mukaisen käsityksen avulla.


title: Katastrofismi

text:
Katastrofismin johtava tieteellinen puolestapuhuja 1800-luvun alussa oli ranskalainen anatomi ja paleontologi Georges Cuvier. Hänen motiivina oli selittää sukupuutot ja eri aikakausien eläimistön erilaisuus, jonka hän ja muut olivat havainneet fossiiliaineistossa. Hän tosin esitti, että viimeisimmän suuren sukupuuttoaallon Euraasiassa aiheuttanut katastrofi olisi saattanut olla alavien alueiden peittyminen meren alle, mutta hän ei viitannut Raamatun kertomukseen Nooan aikaisesta vedenpaisumuksesta.
Hän ei myöskään esittänyt jumalallista luomista selityksenä sille, miten uudet lajit olivat ilmaantuneet sukupuuttojen jälkeen. Valistusajan aatteiden ja Ranskan vallankumouksen vaikutuksesta Cuvier välttikin kokonaan uskonnollista ja metafyysistä spekulointia tieteellisissä kirjoituksissaan. Cuvierin käsityksen mukaan lisäksi stratigrafinen aineisto osoitti, että tällaisia mullistuksia oli ollut useita, ja hän piti niitä toistuvina luonnonilmiöinä, joita on esiintynyt pitkien vakaiden jaksojen välillä Maan elämän historian aikana. Tästä hän päätyi käsitykseen, että Maa oli useita miljoonia vuosia vanha.


title: Katastrofismi

text: Sitä vastoin Englannissa, jossa luonnollisella teologialla oli 1800-luvulla suuri vaikutusvalta, joukko geologeja kuten William Buckland ja Robert Jameson tulkitsivat Cuvier'n tulokset aivan toisin. Jameson käänsi englanniksi johdannon, jonka Cuvier oli kirjoittanut erääseen fossiilisia nelijalkaisia koskevan tutkimukseensa ja jossa hän käsitteli ajatuksiaan katastrofaalisista sukupuutoista. Jameson julkaisi käännöksen nimellä "Theory of the Earth" ja lisäsi siihen huomautuksia, joissa hän nimenomaisesti samasti viimeisimmän Cuvier'n olettaman mullistuksen Raamatun vedenpaisumukseen, ja hänen muokkaamallaan esseellä oli suuri vaikutusvalta englanninkielisissä maissa.. Uransa alussa Buckland käytti paljon aikaa osoittaakseen geologisen todistusaineiston avulla, että vedenpaisumus oli todella tapahtunut. Hän viittasi useita kertoja Cuvier'n tutkimuksiin, vaikka Cuvier olikin väittänyt tulvan rajoittuneen vain tietylle maantieteelliselle alueelle rajoittuneen ja kestäneen pitkiä aikoja, kun taas Buckland väitti yhtäpitävästi Raamatun kertomuksen kanssa kyseessä olleen maailmanlaajuisen, mutta lyhytaikaisen tulvan. Myöhemmin Buckland kuitenkin hylkäsi tulvageologian ja alkoi kannattaa Cuvier'n oppilaana jonkin aikaan olleen Louis Agassizin esittämää jääkausiteoriaa. Jamesonin, Bucklandin ja muiden luonnollisen teologian kannattjien vaikutuksesta väittely katastrofismista sai Britanniassa uskonnollisen sävyn, jollaista sillä ei muualla läheskään samassa määrin ollut.


title: Katastrofismi

text:
Jo 1700-luvun lopulla James Hutton, jota toisinaan on nimitetty geologian isäksi, esitti uniformitarianistisia selityksiä kerrostuneiden kivilajien synnylle, ja hän myös selitti geologisen ajan olleen suunnattoman pitkä. Geologi Charles Lyell kehitti Huttonin ajatuksia edelleen 1800-luvun alkupuolella ja keräsi havaintoja tukeakseen uniformitarianistista teoriaansa, jonka mukaan Maan piirteet ovat muodostuneet vähitellen samanlaisten geologisten prosessien tuloksena, joiden voidaan nykyisinkin todeta vaikuttavan, mutta tavattoman pitkän ajan kuluessa. Lyell esitti ajatuksensa vaikutusvaltaisessa kolmiosaisessa, 1830-luvulla julkaistussa teoksessaan "Principles of Geology". Se haastoi katastrofismin kannattajien kuten
Cuvier'n ja Bucklandin esittämät teoriat äkillisistä geologisista mullistuksista.


title: Katastrofismi

text:
Suunnilleen vuodesta 1850 vuoteen 1980 useimmat geologit kannattivat uniformitarianismia ("Nykyisyys on menneisyyden avain") ja gradualismia ("Geologinen muutos tapahtuu hitaasti pitkän ajan kuluessa"), ja hylkäsivät siten ajatuksen, että katastrofaaliset tapahtumat kuten suuresti nykyisin esiintyviä voimakkaamat maanjäristykset, tulivuorenpurkaukset tai tulvat olisivat mitenkään merkittävästi vaikuttaneet maan pinnan muodostumiseen. Sen sijaan heidän mukaansa Maa oli kehittynyt nykyisen kaltaiseksi nykyisinkin havaittavien kaltaisten ilmiöiden kuten tulivuorten, maanjäristysten, eroosion ja kerrostumisen pitkäaikaisen vaikutuksen tuloksena. Osittain geologien yleinen mielipide johtui siitä vaikutelmasta, että 1800-luvun alun katastrofistit olivat uskoneet, että Jumala oli suoranaisesti aikaansaanut mullistukset ja määrännyt siten maan historian kulun. Jotkut 1800-luvulla ja 1900-luvun alussa esitetyt katastrofistiset teoriat liittyivätkin uskontoon, ja tällaisia katastrofeja pidettiin
pikemminkin ihmeinä kuin luonnollisina ilmiöinä.


title: Katastrofismi

text:
1950-luvulla Immanuel Velikovsky esitti katastrofistisia teorioita useissa kansantajuisissa teoksissaan.
asettui nykyiselle kiertoradalleen. Velikovsky yritti tällä tavoin selittää muun muassa Raamatussa kuvatut Egyptin vitsaukset sekä Joosuan kirjassa mainitun tapauksen, jonka mukaan "aurinko pysähtyi" eli Maan pyörimisliike häiriintyi, sekä myös Atlantiksen tuhon ja monia kreikkalaisessa mytologiassa kerrottuja tapahtumia. Tiedeyhteisö hylkäsi Velikovskyn teoriat, usein varsin jyrkin sanakääntein.


title: Katastrofismi

text:
Paleontologisessa aineistossa on todisteita siitä, että muutaman kerran Maan historiassa on tapahtunut suuria, äkillisiä joukkosukupuuttoja, jotka selvästi poikkeavat jatkuvasta hitaasta kehityksestä. Tämän vuoksi on syntynyt uuskatastrofismiksi kutsuttu teoria, joka poikkeaa yleisestä geomorfologisesta,
ainoastaan pienempiä ja usein esiintyneitä ilmiöitä olettavasta ajattelutavasta.


title: Katastrofismi

text:
Viimeksi kuluneiden 25 vuoden aikana tieteellisesti perusteltu katastrofismi on saanut laajan hyväksynnän muutamien kaukaisessa menneisyydessä sattuneiden tapahtumien osalta. Käsitysten muuttumisen pani osaltaan alulle Walter ja Luis Alvarezin vuonna 1980 julkaisema artikkeli. Sen mukaan noin 10 kilometrin läpimittainen asteroidi törmäsi Maahan noin 65 miljoonaa vuotta sitten, liitukauden lopussa. Tämän törmäyksen eli impaktin vaikutuksesta noin 70 % kaikista eliölajeista, muun muassa kaikki
dinosaurukset, tuhoutui, ja samalla syntyi liitu- ja paleogeenikautisten kerrostumien välinen selkeä rajapinta. Yhtenä ehdokkaana tällöin syntyneeksi törmäyskraatteriksi on vuodesta 1980 lähtien pidetty Jukatanin niemimaalla Meksikossa sijaitsevaa 180 kilometrin läpimittaista Chicxulubin kraatteria.


title: Katastrofismi

text:
Siitä lähtien käyty kiistaa siitä, johtuiko dinosaurusten sukupuutto ja muut joukkosukupuutot
asteroidien törmäyksestä, samaan aikaan esiintyneestä laajasta tulivuoritoiminnasta, jostakin muusta ilmiöstä vai näiden yhteisvaikutuksesta. Useimmat ehdotetut syyt ovat luonteeltaan äkillisiä mullistuksia.


title: Katastrofismi

text: Havainnot komeetta Shoemaker-Levy 9:n törmäyksestä Jupiteriin osoittivat, että luonnossa esiintyy äkillisiä mullistuksia.


title: Katastrofismi

text: Yksi huomattavimmista eroista katastrofismin ja uniformitarianismin välillä on, että toimiakseen uniformitarianismin on välttämättä edellytettävä huomattavan pitkiä ajanjaksoja, kun taas katastrofismi on ajateltavissa riippumatta ajanjaksojen pituudesta.


title: Katastrofismi

text: Nykyisin useimmat geologit yhdistävät katastrofistisia ja uniformitarianistisia näkökantoja. Yleinen käsitys on, että Maan historia on yleisesti ottaen hidas, vähittäinen kertomus, jonka kuitenkin aika ajoin ovat keskeyttäneet Maahan ja sen asukkaisiin vaikuttaneet luonnolliset katastrofaaliset tapahtumat.


title: Katastrofismi

text: On myös esitetty teorioita, joiden mukaan Maan epätavallisen suuri Kuu on syntynyt äkillisessä mullistuksessa. Vuonna 1975 "Icarus"-aikakauskirjassa julkaisemassaan artikkelissa William K. Hartmann ja Donald R. Davis väittivät, että noin 4,5 miljardia vuotta sitten suuri planetesimaali miltei törmäsi Maahan, lennätti ympäriinsä kiviaineksia, sulatti Maan uudestaan ja muodosti Kuun. Täten selittyi myös Kuun pienempi tiheys ja se, ettei sillä ole rautaista ydintä. Tässä impaktiteoriassa on muutamia puutteita: eräät tietokonesimulaatiot viittaavat siihen, että tällaisessa impaktissa syntyisi rengas tai useita kuita, eikä alkuaineita esiinny Kuussa samassa suhteessa kuin Maassa.


title: 50/50 (vuoden 2011 elokuva)

text: 50/50 on yhdysvaltalainen draamakomediaelokuva vuodelta 2011. Sen on ohjannut Jonathan Levine ja käsikirjoittanut Will Reiser. Elokuva pohjautuu Reiserin omiin kokemuksiin hänen taistelussaan syöpää vastaan.


title: 50/50 (vuoden 2011 elokuva)

text: Pääosaa elokuvassa näyttelee Joseph Gordon-Levitt.


title: 50/50 (vuoden 2011 elokuva)

text: Elokuva sai yleisesti varsin myönteisen vastaanoton. Elokuvalla on Rotten Tomatoes -sivustolla 93 prosentin "tuore" arvosana, joka perustuu 184:n arvosteluun. Metacritic-sivuston mukaan 42 arvostelun perusteella laskettuna kriitikoiden arvosteluista 72 prosenttia oli positiivisia.


title: Strontiumkloridi

text:
Strontiumkloridi on hygroskooppinen strontiumin ja kloorin ioniyhdiste. Suolan liekkiväri on punainen. Strontiumkloridia voidaan valmistaa strontiumhydroksidin tai strontiumkarbonaatin ja suolahapon välisellä reaktiolla:
Strontiumkloridin kiteytyessä muodostuu strontiumkloridin heksahydraattia SrCl·6HO. Kidevesi alkaa poistua yli 61 °C lämpötilassa, ja kaikki kidevesi poistuu 320 °C lämpötilassa. SrCl:n kiderakenne on samankaltainen kuin rutiililla. Kaasufaasissa SrCl on epälineaarinen. Cl-Sr-Cl-kulma on noin 130°, kun VSEPR-teorian ennustama molekyylin geometria on lineaarinen.
SrCl:a käytetään ilotulitteissa punaisen värin lähteenä ja pienissä määrin lasinvalmistuksessa sekä metallurgiassa.


title: Calumet (Michigan)

text: Calumet on Yhdysvalloissa Michiganin osavaltiossa sijaitseva kunta (township). Se on osa Houghtonin piirikuntaa. Calumetissa on asukkaita noin 7 000. Kunnan samannimisessä keskustaajamassa asukkaita on hieman yli 700. Calumet sai kaupunkioikeudet vuonna 1867 nimellä Red Jacket, paikallisen seneca-heimoon kuuluneen intiaanipäällikön mukaan. Sana "calumet" tarkoittaa intiaanien rauhanpiippua.


title: Calumet (Michigan)

text: Pohjois-Amerikan Suuriin järviin työntyvällä Upper Peninsulan niemimaalla sijaitseva Calumet oli aikoinaan merkittävä kaivospaikkakunta, joka tunnettiin erityisesti kuparikaivoksistaan. Kaupungista käytettiinkin lempinimeä ”Copper Town U.S.A.”. Ensimmäiset kaivokset alueella avattiin 1800-luvun puolivälissä ja toiminta jatkui aina vuoteen 1968 saakka. Suurin osa kaivoksista suljettiin kuitenkin jo 1930-luvun laman aikana. Kaivostoiminnan huippuvuosina 1800–1900-lukujen vaihteessa Calumetissa oli asukkaita yli 25 000. Kaupungin vanha keskusta on suojeltu ja se kuuluu valtakunnalliseen National Register of Historic Places -rekisteriin.


title: Calumet (Michigan)

text: Calumetiin muutti aikoinaan myös runsaasti suomalaisia siirtolaisia ja kaupungista muodosti merkittävä Michiganin alueen amerikansuomalaisten keskus. Vuonna 1913 kaupungin italialaisten kokoontumispaikassa eli haalissa tapahtui vakava onnettomuus, jossa sai surmansa yli 70 ihmistä. Heistä 50 oli amerikansuomalaisia, jotka olivat lähinnä lapsia tai nuoria. Calumet on myös sama paikka kuin Kalle Päätalon tuotannossa esiintyvä ”Kalumeetin valtio”, jossa Lohi-Antti (oikealta nimeltään Antti Lohilahti) eli "Satusetä" kävi opettelemassa uunien valmistusta.


title: Labradorinsorsa

text: Labradorinsorsa ("Camptorhynchus labradorius") on sukupuuttoon kuollut sorsalintu. Labradorinsorsaa esiintyi Pohjois-Amerikan koillisrannikolla. Siitä ei ole tehty havaintoja vuoden 1875 jälkeen. Se hävisi liiallisen metsästyksen seurauksena.


title: Labradorinsorsa

text: Labradorinsorsa pesi hiekkasärkillä ja suojaisilla lahdilla. Talvella se ruokaili matalilla lahdilla, satamissa ja estuaareissa.


title: Lukáš Melich

text: Lukaš Melich (s. 16. syyskuuta 1980) on tšekkiläinen moukarinheittäjä. Hän saavutti pronssia moukarinheitossa Moskovan MM-kilpailuissa 2013. Lisäksi Melich on sijoittunut kuudenneksi Lontoon olympialaisissa. Melichin ennätys moukarinheitossa on 80,28.


title: Mörskyt

text: Mörskyt ("Helvella") on Helvellaceae-heimoon ja maljasienten lahkoon kuuluva suku. Sukuun eivät kuulu suomalaiselta nimeltään mörskyiltä kuulostavat suonimörsky ("Disciotis venosa"), silokemörsky ("Verpa conica"), poimukellomörsky ("Ptychoverpa bohemica") eikä kuplamörsky ("Rhizina undulata").


title: Mörskyt

text: Osalla mörskyistä lakki on poimuttunut samalla tavalla kuin korvasieni, mutta joillakin lajeilla lakki on pikarimainen tai maljamainen.


title: Mörskyt

text: Monia mörskylajeja esiintyy lehtimetsissä.


title: Lapislatsulia

text: Lapislatsulia on suomalaisen laulaja-lauluntekijä Juha Tapion yhdeksäs studioalbumi. Se julkaistiin 11. lokakuuta 2013. Albumi debytoi Suomen virallisen listan sijalla 2 ja ylitti platinalevyyn oikeuttavat 20 000 kappaleen myynnin ensimmäisenä myyntipäivänään.


title: OSK

text: Objedinennaja sudostroitelnaja korporatsija eli OAO OSK (), kansainvälisesti myös United Shipbuilding Corporation (USC) on Venäjän suurin meriteollisuuskonserni. Yhtiön oman ilmoituksen mukaan sen osuus on noin 80 prosenttia Venäjän laivanrakennuksesta. OSK on Venäjän valtion omistama osakeyhtiö.


title: OSK

text: Meriteollisuuskonserni OSK:hon kuuluu yhdeksän meriteknistä suunnittelutoimistoa ja 39 telakkaa. Esimerkiksi meritekninen suunnittelutoimisto TsKB MT Rubin on osa konsernia ja telakoista muun muassa Sevmaš-telakka Arkangelin alueella. OSK omistaa puolet myös vuonna 2011 STX Finlandin kanssa perustetusta yhteisyritys Arctech Helsingin telakasta.


title: Tampere-veistos

text: Tampere-veistos on kuvanveistäjä Väinö Rikhard Rautalinin veistämä veistos Tampereella Jussinkylän Työnpuistossa Lapintien ja Satakunnankadun kulmassa. Veistos on vuodelta 1934, sen materiaali on pronssi, ja korkeus on 360 cm jalustoineen.


title: Tampere-veistos

text: Teoksen mallina oli kivenveistäjä Wilhelm Palin, kirjailija Viljo Paula. Rautalin on kiistänyt veistokseen sisältyvän poliittisia merkityksiä, vaikka sellaisia siinä on haluttu nähdä. Se kunnioittaa työtä ja työn tekijöitä. Siinä on nähty viitteitä Michelangelon Daavid-veistokseen.


title: Lampisorsa

text: Lampisorsa ("Thalassornis leuconotus") on afrikkalainen sorsalintu.


title: Lampisorsa

text: Lampisorsaa tavataan Itä- ja Etelä-Afrikassa. Lisäksi sillä on erillispopulaatioita Afrikan keski- ja länsiosissa. Sen kannaksi arvioidaan 12 000–28 000 yksilöä. Lampisorsan kannankehitys on laskeva, mutta sen ei uskota vaarassa, ja se on luokiteltu elinvoimaiseksi.


title: Lampisorsa

text: Lampisorsa on osittain muutto- ja vaelluslintu, ja se liikkuu sadekausien aikaan etsien väliaikaisia kosteikkoja. Lampisorsa pesii pareittain tai pienissä ryhmissä, ja pesintäaika vaihtelee maantieteellisesti. Pesinnän jälkeen lampisorsat kerääntyvät 20–100 yksilön parviin järville ja marskimaille.


title: Lampisorsa

text: Lampisorsa on pääasiassa kasvinsyöjä, ja käyttää ravinnokseen vesikasvien siemeniä ja lehtiä. Nuoret yksilöt voivat kuitenkin syödä myös hyönteistoukkia. Lampisorsa etsii ravintonsa sukeltamalla.


title: Liuskanokkasorsa

text: Liuskanokkasorsa ("Malacorhynchus membranaceus") on australialainen sorsalintu.


title: Liuskanokkasorsa

text: Liuskanokkasorsa on 36–45 cm pitkä, ja se painaa keskimäärin 375 grammaa. Sillä on hyvin suuri ja kulmikaskärkinen nokka. Sillä on valkoinen, heikosti juovikas pää, ruskea silmälaikku ja vaaleanpunainen täplä korvan takana. Yläpuoli on ruskea, alapuoli on valkoinen ja siinä on ruskeita raitoja.


title: Liuskanokkasorsa

text: Liuskanokkasorsaa tavataan Australiassa. Sen populaatio on hyvin suuri, ja sen kannankehitys on vakaa. Laji on luokiteltu elinvoimaiseksi.


title: Liuskanokkasorsa

text: Liuskanokkasorsa voi pesiä mihin aikaan vuodesta hyvänsä. Se on yksiavioinen ja muodostaa mahdollisesti elinikäisen parisiteen. Naaras munii 5–8 munaa, joita se hautoo 26 vuorokautta. Molemmat vanhemmat osallistuvat poikasten hoitoon.


title: Amityville

text: Amityville on kylä Babylonin kaupungissa New Yorkin osavaltiossa. Kylän asukasluku on 9 441 (2000) ja pinta-ala noin 6,5 neliökilometriä. Kylä asutettiin 1600-luvulla ja se sai itsehallinnon ("incorporated") vuonna 1894. Kylä oli aikoinaan suosittu lomakohde.


title: Loissorsa

text: Loissorsa ("Heteronetta atricapilla") eteläamerikkalainen sorsalintu.


title: Loissorsa

text: Loissorsa on 35–40 cm pitkä ja painaa 434–630 grammaa. Naaraat ovat koiraita suurempia. Loissorsalla on mustanruskea rinta ja alapuoli, ja musta pää, siivet ja selkä. Ylänokka on musta ja keltakärkinen, alanokka on tummankeltainen.


title: Loissorsa

text: Loissorsaa tavataan Chilessä, Argentiinassa, Paraguayssa, Uruguayssa, Boliviassa ja Brasilian eteläosissa. Lajin populaatio on suuri, ja sen kannankehitys on vakaa. Loissorsa on luokiteltu elinvoimaiseksi.


title: Loissorsa

text: Loissorsat elävät erilaisilla kosteikoilla, järvillä, lammilla ja merenrannikolla.


title: Loissorsa

text: Loissorsa on pesäloinen. Naaras munii toisten lajien pesiin yleensä kaksi munaa pesää kohden. Loissorsat ja niiden poikaset eivät kuitenkaan vahingoita isäntälajin munia tai poikasia. Isäntälaji hautoo loissorsan munia keskimäärin 21 päivää. Poikaset jättävät pesän muutama tunti kuoriutumisen jälkeen ja etsivät ravintonsa itse.


title: Valvoo

text: Valvoo on suomalaisyhtye Elokuun kappale sen toiselta, Pöytä on katettu-studioalbumilta. Sen julkaisi Capitol Records albumin toisena singlenä 14. kesäkuuta 2013. Kappaleelle on tehty myös 26. heinäkuuta 2013 julkaistu musiikkivideo. Kappale ei ole toistaiseksi päässyt lainkaan myyntilistoille, mutta virallisella radiolistalla se on ollut radioiden 15. soitetuin kappale.


title: J. K. Klemola

text: Juho Kalervo (J. K.) Klemola (21. maaliskuuta 1893 Loimaa – 1983) oli suomalainen lääkäri ja muistelmakirjailija.


title: J. K. Klemola

text: Klemolan vanhemmat olivat Sääksmäen Kärjenniemestä kotoisin ollut kansakoulunopettaja Johan August Klemola ja valkeakoskelainen Siina Pastell. Perhe asui Vanajan Kankaantaan kylässä. Klemola kävi koulua Hämeenlinnassa, päästen ylioppilaaksi Hämeenlinnan lyseosta 1912. Lääketieteen lisensiaatiksi Klemola valmistui 1921. Klemola toimi lääkärinä usealla eri paikkunnalla, muun muassa Lappeenrannana kaupunginlääkärinä ja sairaalan ylilääkärinä. Sotavuosina 1939–1944 Klemola toimi kenttäsairaalan lääkärinä muun muassa Kiestingissä, samoin kuin pataljoonan ja sotasairaalan lääkärinä. Sotilasarvoltaan hän oli lääkintämajuri (1943).


title: J. K. Klemola

text: Klemolan puoliso vuodesta 1921 oli sairaanhoitaja Elma Maria Lindell, perheeseen syntyi kolme lasta.


title: J. K. Klemola

text: Eläkkeelle jäätyään Klemola asui Kärjenniemessä sijainneessa Koivuniemen huvilassa. Hän kirjoitti kolme muistelmateosta 1960- ja 1970-lukujen vaihteessa ja myöhemmin ilmestyi vielä neljäs teos:


title: Naamiokuparisorsa

text: Naamiokuparisorsa ("Nomonyx dominicus") on sorsalintu.


title: Naamiokuparisorsa

text: Naamiokuparisorsaa esiintyy laajalla alueella Väli- ja Etelä-Amerikassa. Sitä tavataan Yhdysvaltain eteläosista Argentiinaan asti. Sen kannaksi on arvioitu 50 000–499 999 yksilöä. Laji on luokiteltu elinvoimaiseksi.


title: Mauri Rautkari

text: Mauri Rautkari (s. 1932) on suomalainen luontovalokuvaaja ja -kirjoittaja sekä entinen Maailman luonnonsäätiön (WWF) Suomen-osaston pääsihteeri.


title: Mauri Rautkari

text: Rautkaria pidetään yhtenä suomalaisen luontovalokuvauksen uranuurtajista. Vuodesta 1948 lähtien hän on kuvittanut satoja luonto- ja lintuaiheisia lehtiartikkeleita, kirjoja, postikortteja, julisteita ja tv-ohjelmia.


title: Mauri Rautkari

text: Hän tutustui luontoon kertomansa mukaan poikaiässä sota-aikana Karjalohjalla, opetellessaan ampumaan perheensä ravinnoksi erilaista riistaa kodin turvana olleella pienoiskiväärillä. Sotien jälkeen harrastus syveni Helsingin Suomalaisen Reaalilyseon luontokerho Versossa. Valokuvausharrastus alkoi lasinegatiiveja käyttävällä laatikkokameralla ja Kodakin paljekameralla, kunnes Rautkarin isä hankki perheeseen arvokkaan Leican. Lintukuvausinnostus kehittyi muun muassa kesätöissä Ruotsissa, ja ylioppilaaksi päästyään 1951 Rautkari pääsi biologian ja maantieteen lehtorin viransijaiseksi omaan kouluunsa ”Ressuun”.


title: Mauri Rautkari

text: Rautkari suoritti metsänhoitajan tutkinnon Helsingin yliopistossa ja toimi 1950-luvun lopulla Rauma-Repolan markkinointi- ja tiedotustehtävissä, joissa sai käyttää myös valokuvaajan ja kirjoittajan taitojaan. Vuonna 1961 hän muutti moneksi vuodeksi Yhdysvaltoihin työskentelemään toimitusjohtajana tanskalaisessa Christian Olsen -yrityksessä. Suomeen palattuaan Rautkari perusti Lahjatukku- ja Anuco-yritykset työskennelläkseen taas luontokuvauksen ja -kirjoittelun parissa. Vuonna 1976 hän myi yrityksensä kun sai kutsun WWF:n pääsihteeriksi. Tässä tehtävässä hän toimi vuoteen 1992 saakka, mutta oli vuosina 1987–1991 virkavapaalla pääsihteerin toimesta voidakseen kiertää maailmaa valokuvaamassa uhanalaisia luontokohteita WWF:n kansainvälisten suojeluprojektien tarkoituksiin. Näiltä matkoilta hän myös raportoi suomalaisille tiedotusvälineille muun muassa Brasilian sademetsien tuhoamisesta. WWF-kautensa jälkeen Rautkari jäi eläkkeelle, perusti Ekokuva Oy:n ja ryhtyi sen puitteissa toimimaan taas vapaana kirjoittajana ja valokuvaajana.


title: Mauri Rautkari

text: Rautkari oli mukana perustamassa Suomen Luonnonvalokuvaajat ry:tä 1977. Vuonna 2012 hänelle myönnettiin BirdLife Suomen kultainen ansiomerkki.


title: Luettelo televisiosarjan Glee kappaleista (5. tuotantokausi)

text: "Glee" on yhdysvaltalainen musikaalia, komediaa ja draamaa yhdistävä televisiosarja, jota esittää Yhdysvalloissa televisiokanava Fox ja Suomessa Ava. Se keskittyy glee-kerhoon Uudet Tuulet (engl. New Directions) kuvitteellisessa William McKinley High Schoolissa Limassa, Ohiossa. Sarjan loivat Ryan Murphy, Brad Falchuk ja Ian Brennan, ja se sisältää useita sarjan hahmojen laulamia coverversioita kappaleista ruudulla laulettuina. Murphy on vastuussa valitsemaan kaikki sarjassa käytettävät kappaleet, ja pyrkii pitämään tasapainon näytelmäsävellyksten ja listahittien välillä, kuten hän haluaa siellä olevan ”jokaiselle jotakin, jokaisessa jaksossa”. Kun Murphy valitsee kappaleen, sen oikeudet selvitetään kappaleen julkaisijalta musiikkitarkastaja P. J. Bloomin kautta, kun musiikkituottaja Adam Anders järjestää sen uudelleen "Gleen" näyttelijöille esitettäväksi. Ohjelmanumerot on äänitetty studiossa näyttelijöiden laulamina ennen niiden kuvaamista, kun taas sarjan koreografit (Zach Woodlee aiemmilla tuotantokausilla, Brooke Lipton ja Mandy Moore viidennellä tuotantokaudella) rakentavat mukana olevat tanssiliikkeet, jotka sitten opetetaan näyttelijöille, minkä jälkeen kuvataan. Studiossa äänitetyt versiot kappaleista on sitten tehty. Prosessi alkaa kuusi kahdeksan viikkoa ennen jokaisen jakson kuvauksia ja voi loppua vasta päivää ennen kuvausten alkua.


title: Sevmaš

text:
Sevmaš () on meriteollisuuskonserni OSK:hon kuuluva venäläinen telakka, joka sijaitsee Arkangelin alueen Severodvinskissä.
Vuonna 1939 perustetulla Sevmaš-telakalla on vuoteen 2013 mennessä rakennettu 45 pinta-alusta ja 164 sukellusvenettä. Sukellusveneistä 129 on ollut ydinkäyttöistä.


title: Sevmaš

text: Erityisesti Venäjän laivastolle rakennettujen uusien alusten ohella Sevmaš on myös merkittävä korjaustelakka. Siellä on uudelleenrakennettu esimerkiksi vanha öljynporauslautta Gazpromille paremmin arktisiin merioloihin sopivaksi Prirazlomnaja-porauslautaksi. Tämä porauslautta hinattiin Petšoranmerelle elokuussa 2011. Marraskuussa 2013 telakalta luovutettiin, viisi vuotta alkuperäisestä vuoden 2008 toimitusaikataulusta myöhästyneenä, Intian vuonna 2004 ostaman entisen neuvostolaivaston lentotukialus Admiral Gorškovin korjaus- ja muutostyö intialaislaivaston käyttöön nimellä INS Vikramaditya.


title: Tuhkasorsa

text: Tuhkasorsa ("Stictonetta naevosa") on sorsalintu, joka on sukunsa ainoa elossa oleva laji.


title: Tuhkasorsa

text: Tuhkasorsa on tumman ruskeanharmaa lintu jonka höyhenpeite on pilkullinen. Linnun pää on iso ja erikoisen muotoinen. Nokka on kapea. Koiraan nokka muuttuu soidinkaudella punaiseksi.


title: Tuhkasorsa

text: Tuhkasorsia elää Australian kosteikoissa.


title: Helge Ukkola

text: Helge Väinö Ukkola (30. syyskuuta 1921 Valkeakoski – 30. elokuuta 1993 Helsinki) oli suomalainen pappi, teologian ja filosofian tutkija sekä sotakirjailija.


title: Helge Ukkola

text: Ukkola opiskeli teologiaa ja filosofiaa väitellen tohtoriksi 1961. Väitöskirjan aiheena oli ihmisen ongelma Søren Kierkegaardin ajattelussa.


title: Helge Ukkola

text: Ukkola toimi käytännöllisen filosofian dosenttina Tampereen yliopistossa.


title: Nämdö

text: Nämdö on saari ja entinen kunta Ruotsissa. Alue kuuluu Tukholman lääniin, Södermanlandin maakuntaan ja Värmdön kuntaan. Entiseen kuntaan kuuluivat Nämdön saaret lisäksi Nämdöfjärdenin itäpuolella sijaitsevat pienemmät saaret. Saarella sijaitsee Nämdön kirkko.


title: Nämdö

text: Nämdön pitäjä erotettiin Österhaningen pitäjästä viimeistään vuonna 1607. Vuoden 1862 kuntauudistuksessa pitäjän kirkolliset tehtävät siirtyivät Nämdön seurakunnalle ja maalliset tehtävät Nämdön maalaiskunnalle. Maalaiskunta liitettiin vuoden 1952 kuntauudistuksessa Djurön maalaiskuntaan, joka vuonna 1974 liitettiin Värmdön kuntaan. Seurakunta liitettiin vuonna 2002 Djurön, Möjan ja Nämdön seurakuntaan.


title: Möja

text: Möja on saari ja entinen kunta Ruotsissa. Se kuuluu Tukholman lääniin, Uplannin maakuntaan ja Värmdön kuntaan. Entiseen kuntaan kuuluu Möjan saaren lisäksi muitakin lähisaaria. Saarella sijaitsee Möjan kirkko.


title: Möja

text: Möjan pitäjä erotettiin vuonna 1638 Värmdön pitäjästä. Vuoden 1862 kuntauudistuksessa pitäjän kirkolliset tehtävät siirrettiin Möjan seurakunnalle ja maalliset tehtävät Möjan maalaiskunnalle. Maalaiskunta liitettiin vuonna 1952 Djurön maalaiskuntaan, joka puolestaan liitettiin Värmdön kuntaan vuonna 1974. Seurakunta liitettiin Djurön, Möjan ja Nämdön seurakuntaan vuonna 2002.


title: Österhaninge

text: Österhaninge on entinen kunta Ruotsissa. Se kuuluu Tukholman lääniin, Södermanlandin maakuntaan ja Haningen kuntaan. Alueella sijaitsee Österhaningen kirkko. Österhaningessa sijaitsevat Haningen kunnanosat Jordbro, Handen, Brandbergen ja Vendelsö.


title: Österhaninge

text: Österhaningen pitäjä on syntynyt keskiajalla. Viimeistään vuonna 1607 siitä erotettiin Utön, Nämdön ja Ornön pitäjät sekä Tyresön pitäjä vuonna 1636. Vuoden 1862 kuntauudistuksessa pitäjän kirkolliset tehtävät siirrettiin Österhaningen seurakunnalle ja maalliset tehtävät Österhaningen maalaiskunnalle. Maalaiskuntaan liitettiin vuonna 1952 Dalarön maalaiskunta. Vuonna 1971 Österhaningesta tuli osa nykyistä Haningen kuntaa.


title: Henrietta Lacks

text: Henrietta Lacks (1. elokuuta 1920 – 4. lokakuuta 1951) oli yhdysvaltalainen nainen joka kuoli kohdunkaulan syöpään. Ennen hänen kuolemaansa hänen syöpäkasvaimestaan otettiin soluja. Siitä saakka niitä on viljelty solumaljalla, ja ne ovat kasvaneet ja jakautuneet. Nämä HeLa-solut ovat levinneet ympäri maailman, ja niitä on käytetty apuna kehitettäessä uusia lääkkeitä syöpää vastaan.


title: Henrietta Lacks

text: Henrietta Lacks syntyi köyhään mustaan perheeseen Virginiassa. Viidennen lapsensa syntymän jälkeen hän tunsi kipua, joka ilmeni kohdunkaulan syöväksi. Tällöin hän asui Baltimoren kaupungissa Marylandissa. Diagnoosi tehtiin Johns Hopkinsin sairaalassa, missä hoidettiin mustia ihmisiä. Syöpäsoluista otettiin soluja tutkimuskäyttöön hänen tietämättään. Lacks kuoli 31-vuotiaana John Hopkins-sairaalassa ja hänet haudattiin nimettömänä synnyinseudulleen Cloverin kaupunkiin Virginiassa.


title: Henrietta Lacks

text: Lacksista otettu solulinja nimettiin HeLa-soluiksi hänen nimensä mukaan. Pian ne levisivät tutkimuskäyttöön ympäri maailman. Niitä on käytetty apuna syöpähoitojen ja -lääkkeiden kehittämisessä. Niiden avulla on saatu kehitettyä myös muun muassa poliorokote, sekä menetelmä, jolla ensimmäinen koeputkilapsi Louise Brown syntyi. Myös Nobelin lääketieteen palkinnon saanut Harald zur Hausen käytti HeLa-soluja kohdunkaulan syöpää aiheuttavan viruskannan löytämisessä. Vuoteen 2013 mennessä HeLa-soluja on käytetty jo 75 000 tutkimuksessa ja lääketehtaat ovat ansainneet niistä kehitetyillä lääkkeillä miljardeja.


title: Henrietta Lacks

text: Vuonna 2010 julkaistiin Rebecca Sklootin kirja "The Immortal Life of Henrietta Lacks".


title: Henrietta Lacks

text: Vuonna 2010 HBO ilmoitti tekevänsä elokuvan Lacksin elämästä. Tähän projektiin lähti mukaan myös Oprah Winfrey.


title: Thirty Three & 1/3

text: Thirty Three & 1/3 on George Harrisonin albumi vuodelta 1976. Se oli ensimmäinen Harrisonin oma albumi, jonka hän julkaisi vuonna 1974 perustamallaan Dark Horse Records -levymerkillä.


title: Thirty Three & 1/3

text: Albumi sai nimensä paitsi LP-levyn pyörintänopeudesta 33 ⅓ kierrosta minuutissa, myös siitä että George Harrison oli noin 33 vuoden ja 4 kuukauden ikäinen albumin levytysaikoina.


title: Thirty Three & 1/3

text: Kaikki kappaleet paitsi ”True Love” ovat Harrisonin tekemiä.Seuraavat tekijät on lueteltu albumin kansiteksteissä.


title: Djurö

text: Djurö on saari, entinen kunta ja taajama Ruotsissa. Alue kuuluu Tukholman lääniin, Uplannin maakuntaan ja Värmdön kuntaan. Entisen kunnan alueella sijaitsevat myös Stavsnäsin taajama ja Sandhamnin pientaajama. Vuoden 2010 lopussa Djurön taajamassa oli 967 asukasta.


title: Djurö

text: Djurön pitäjä erotettiin Värmdön pitäjästä vuonna 1683. Vuoden 1862 kuntauudistuksessa pitäjät kirkolliset tehtävät siirrettiin Djurön seurakunnalle ja maalliset tehtävät Djurön maalaiskunnalle. Vindö ja sen lähisaaret liitettiin Värmdöstä osaksi kuntaa vuonna 1926. Vuoden 1952 kuntauudistuksessa kuntaan liitettiin läheiset Möjan ja Nämdön kunnat. Vuonna 1974 Djuröstä tuli osa Värmdön kuntaa. Seurakunta liitettiin vuonna 2002 Djurön, Möjan ja Nämdön seurakuntaan.


title: Djurö

text: Djurössä sijaitsee Djurön kirkko.


title: Desert Rain

text: Desert Rain on romanialaismuusikko ja tuottaja Edward Mayan kolmas single hänen kahden kansainvälisen hitin, "Stereo Loven" ja "This Is My Lifen" jälkeen. Kappale on otettu hänen "The Stereo Love Show "-debyyttialbumilta. Kappale on mukautettu Romanian kansanlaulusta, "Sarba Ciobaneasca:sta". Kappaleelle on tehty myös musiikkivideo, joka julkaistiin YouTube-videopalvelussa 28. joulukuuta 2010.


title: Runmarö

text: Runmarö on saari Ruotsissa Tukholman saaristossa. Se kuuluu Tukholman lääniin, Uplannin maakuntaan ja Värmdön kuntaan. Ennen Ruotsin kuntauudistuksia saari oli osa Djurön kuntaa.


title: Belpošta

text: Belpošta () eli Belpočta () on Valko-Venäjän valtiollinen postilaitos. Belpošta on Valko-Venäjän tasavallan unitaarinen yritys. Yhtiön keskustoimipiste sijaitsee Minskin pääpostin yhteydessä Minskin Itsenäisyyden aukion nurkalla.


title: Belpošta

text: Valko-Venäjän postin eli Belpoštan päärakennus on arkkitehtien V. Korol (Владимир А. Коро́ль, 1912–1980) ja A. Duhan (Абрам Г. Духан, 1924–1979) suunnittelema ja se valmistui vuonna 1953.


title: Belpošta

text: Valko-Venäjän posti laskee venäläiskroniikkaan pohjautuen alueensa postitoiminnan historian alkaneen jo yli 1120 vuotta sitten.


title: L. I. Suurla

text: Leo Ilmari ("Leka") Suurla (vuoteen 1933 Sobolew, 30. elokuuta 1921 Viipuri – 12. tammikuuta 1998 Helsinki) oli liikkeenjohdon konsultoinnin perustajia Suomessa. Hän vaikutti ratkaisevasti tämän uuden ammatin kehittymiseen ja loi perustaa suomalaisten yritysten ja yritysjohtajien korkealle, kansainvälisesti arvostetulle tasolle. Hänelle myönnettiin 1976 professorin arvonimi.


title: L. I. Suurla

text: Suurlan isä oli kauppias ja keksijä Wilho Sobolew, myöhemmin Suurla. Myös poliittisesti aktiivinen ja Suomen itsenäistymispyrkimyksiä kannattanut Wilho Sobolew-Suurla esti ystävänsä Uno Sereniuksen kanssa illalla 28. lokakuuta 1905 ase kädessä junan lähtemisen Viipurin asemalta Pietariin ja siten aloitti suurlakon Viipurissa. Näihin yhteiskunnallisiin tapahtumiin liittyen perhe otti vuonna 1933 suomalaisen nimen Suurla. Suurlan äiti oli merkonomi Jenny Savinen. Perheeseen kuului Leon lisäksi sisar ja veli.


title: L. I. Suurla

text: Leo Suurla kävi Viipurin Suomalaisen lyseon, kirjoitti ylioppilaaksi toukokuussa 1938 (yhdessä molempien vanhempien sisarustensa kanssa) ja aloitti syksyllä opiskelun Helsingissä Teknillisen korkeakoulun konerakennusosastolla. Sodan alettua 1939 hän ilmoittautui heti armeijaan, missä hän pioneeriupseerina joutui useihin organisointitaitoja vaativiin toimiin ja jo silloin joutui käytännössä harjoittelemaan johtamista. Hän oli helmikuussa 1944 Tamminiemessä yhtenä kahdeksan nuoren upseerin ryhmästä presidentti Risto Rytin kutsumana tilaisuudessa, missä Ryti kysyi yksitellen jokaisen mielipidettä siitä, kestääkö armeija vielä yhden suurhyökkäyksen, jos rauhaa ei heti tehdä.


title: L. I. Suurla

text: Suurla valmistui diploomi-insinööriksi 1945 opiskeltuaan sekä sotien välisenä aikana että opintolomalla, harrastettuaan aktiivisesti myös ylioppilaskunta- ja osakuntaelämää. Syksyllä 1944 hän meni naimisiin Irja-Maija Pulkkisen kanssa. Maija Suurla oli ammatiltaan arkkitehti ja toinen osapuoli arkkitehtitoimistossa Kaisa Harjanne ja Maija Suurla.


title: L. I. Suurla

text: Toimiessaan Heteka Oy:n käyttöinsinöörinä ja teknillisenä johtajana 1945–1946 Suurla johti toiminnan siirtymisen sotateollisuuden tehdastuotannosta rauhan ajan tuotteisiin. Siinä hän saattoi kokeilla käytännössä Polyteekissa saamiaan talousteollisuuden oppeja, erityisesti professori Bernhard Wuolteen oppien mukaisesti, tehtaan rationaalisessa suunnittelussa. Suurla valittiin 1946 Työteholiiton koulutuspäälliköksi, jonka tehtävänä oli kouluttaa sodan johdosta ilman ammattikoulutusta jääneitä ikäluokkia, muun muassa kirjeopiston avulla. Vuonna 1947 hänet nimitettiin lisäksi Oy Tietomies Ab:n toimitusjohtajaksi. Työteholiiton valtuuskunta päätti 1950 lopettaa liiton ja perustaa uuden osakeyhtiön Oy Rastor Ab:n (RAtionalisointi, STandadisointi ja ORganisointi), jonka toimitusjohtajaksi Suurla kutsuttiin. Tässä tehtävässä hän toimi vuoteen 1977 saakka.


title: L. I. Suurla

text: Suurla oli uranuurtaja liikkeenjohdon kehittämisessä monessakin suhteessa sinä aikana, jolloin Suomen talouselämässä tapahtui sodan jälkeen suuria mullistuksia. Suurlan johtama Rastor kehitti suomalaiseen toimintakulttuuriin sopivat yrityksen johtamisen uudet standardit. Rastorin hallituksen aloitteesta perustettiin Tehokkaan Tuotannon Tutkimussäätiö (TTT), jonka hallinnointiryhmä Suurlan johdolla hahmotti, mitä moderni johtaminen tarkoitti Suomessa, samaan aikaan kun liikkeenjohdon konsultoinnista luotiin uutta versiota. TTT-säätiön kautta tuotiin Suomeen muun muassa kolme amerikkalaista yritysjohdon asiantuntijaa, joiden tehtävänä oli suomalaisen yritysjohdon kehittäminen. Yhdysvaltalaisten asiantuntijoiden joukossa oli L. Edward Scriven, joka ihaili Peter Druckerin oppeja ja jolta Suurla sai vaikutteita. Tähän druckerilaiseen ajatteluun Suurlan johtama Rastor nojasi omassa liikkeenjohdon konsultoinnissaan suomalaisessa kontekstissa. Tutustuminen amerikkalaiseen liikejohtoon 1950-luvulla edisti suomalaisten konsulttien kielitaitoa. Suurlan toimeksiannosta ja aloitteesta käännetyn englanninkielisen työkirjallisuuden myötä kehitettiin yritysjohtamisen terminologiaa suomen kieleen. Luomalla kansainvälisiä suhteita hän toi Suomeen uusia ideoita, joita sitten sovellettiin suomalaisten tarpeisiin.


title: L. I. Suurla

text: Kotimaista liikkeenjohdon konsultoinnin osaamista lisättiin Suurlan aikana, ja Rastor aloitti markkinatutkimustoiminnan perustamalla Suomen Markkinatieto Oy:n. Suurlan ja Rastorin kehittämänä liikkeenjohto muuttui siis omistaja-johtajasta ammattimaiseksi yritysjohdoksi, mielipiteillä johtamisesta tuli tosiasioihin perustuva johtaminen, ja samalla syntyi uusi ammatti, jonka filosofiaa, teoriaa ja systematiikkaa saattoi opiskella ja oppia. Suurla oli ensimmäisenä kehittämässä tätä yritysjohdon konsultoinnin ammattia, joka vähitellen hyväksyttiin kaiken tasoisissa liiketalouden piireissä.


title: L. I. Suurla

text: Suurlan vaikutuksesta muodostettiin Rastorin toiminta kolmen pääsuunnan, koulutuksen, ammattilehtien ja yritysjohdon konsultoinnin, ympärille. ”Yritys”-käsitteen omaksuminen suomen kieleen perinteisen ”liike”-sanan sijasta oli eräs henkisistä Suurlan voittoon päättyneitä mittelöistä – niin kuin Antero Kallio, pitkäaikainen työtoveri tai paremminkin ”taistelutoveri”kirjoittaa. Suurla kehitti kansainvälistä yhteistyötä luennoimalla konferensseissa ja seminaareissa Euroopassa ja myös Turkissa, joissa hänen kehittämänsä nelitasoajattelun teoria herätti huomiota. Teoriassa pitkän tähtäimen suunnittelun tilalle otetaan strategisen ja operatiivisen suunnittelun käsitteet. Kansainvälisistä yhteyksistä tärkeimmäksi tuli yhteistyö amerikkalaisen Maynard-ryhmän kanssa: 1968 perustettiin monikansallinen Oy Mec-Rastor Ab, jonka johdon jäsenenä ja konsulttina Suurla toimi työelämänsä loppuun asti. Hän vetäytyi pois työelämästä ensin jättäen Rastorin toimitusjohtajan paikan 1977 seuraajalleen, Ilpo Lingolle ja lopullisesti luovuttuaan Mec-Rastorin johdon jäsenyydestä 1981. Suurla oli myös Nestor-Partners Oy:n perustajajäsen. Hänet kutsuttiin ensimmäisenä suomalaisena The International Academy of Managementin jäseneksi 1969. Vuonna 1976 tasavallan presidentti Kekkonen myönsi L. I. Suurlalle professorin arvon. Eläkevuotensa hän vietti Suomessa, Saksassa ja Portugalissa matkustaen.


title: L. I. Suurla

text: Pelattuaan nuoruudessaan jääpalloa Viipurin Ilveksissä (nyk. Ilves-Kissat) ryhtyi Suurla aktiiviurheilu-uran päätyttyä toimimaan urheilujärjestöjen organisaatiossa. Hänet valittiin 1948 Suomen Palloliiton liittohallituksen jäseneksi ja jääpallovaliokunnan puheenjohtajaksi, missä hän toimi vuoteen 1959 asti. Siinä ominaisuudessa hän osallistui jääpallojoukkueen ylijohtajana 1952 Oslon talviolympialaisiin sekä toimi matkanjohtajana ja isäntänä useissa Ruotsin ja Suomen välisissä maaotteluissa. Vuonna 1955 Suurlan onnistui yhdessä ruotsalaisen Gunnar Galinin kanssa saada Neuvostoliitto kiinnostumaan yhteisturnauksesta Ruotsin, Norjan ja Suomen kanssa Moskovassa. Nämä neljä maata perustivat jo samana vuonna kansainvälisen jääpalloliiton. Ensimmäiset maailmanmestaruuskisat järjestettiin 1957 Helsingissä.


title: Patagonianhaapana

text: Patagonianhaapana ("Mareca sibilatrix") on eteläamerikkalainen sorsalaji.


title: Patagonianhaapana

text:
Patagonianhaapana kasvaa 43-54 cm pitkäksi ja painaa 828-939 grammaa. Sillä on mustavalkonen vartalo ja päässä hohtavan vihreä raita joka ulottuu silmistä niskaan.
Patagonianhaapanaa tavataan Argentiinassa, Chilessä, Paraguayssa, Uruguayssa ja Brasilian eteläisimmissä osissa.


title: Patagonianhaapana

text: Patagonianhaapana elää järvillä, soilla ja hitaasti virtaavien jokien varsilla. Se viihtyy tyypillisesti melko avoimessa ympäristössä.


title: Patagonianhaapana

text: Patagonianhaapananaaras munii 5-9 munaa, jotka kuoriutuvat 24-26 päivän hautomisen jälkeen. Toisin kuin useimmilla muilla sorsalinnuilla, myös koiras osallistuu poikasten kasvattamiseen.


title: Patagonianhaapana

text: Patagonianhaapana syö lähinnä kasviravintoa: ruohoa, siemeniä ja vesikasvien vihreitä osia. Kesäkuukausina sen on nähty syövän myös matoja, toukkia ja kaloja.


title: Robert Nivelle

text: Robert Georges Nivelle (15. lokakuuta 1856 Tulle – 23. maaliskuuta 1924 Pariisi) oli ranskalainen kenraali, joka saavutti ensimmäisen maailmansodan aikana menestystä Verdunin taistelussa ja toimi sen jälkeen joulukuusta 1916 toukokuuhun 1917 Ranskan joukkojen ylipäällikkönä länsirintamalla. Hän joutui eroamaan, kun hänen suunnittelemansa suurhyökkäys (niin sanottu Nivellen offensiivi) epäonnistui.


title: Robert Nivelle

text: Nivelle valmistui vuonna 1878 École Polytechniquesta ja aloitti uransa tykistön upseerina. Hän palveli muun muassa Algeriassa ja Indokiinassa sekä kapteenina Kiinassa vuonna 1900. Hänet ylennettiin 1908 everstiluutnantiksi ja 1911 everstiksi, jolloin hän sai myös nimityksen tykistörykmentin komentajaksi. Maailmansodan sytyttyä Nivelle komensi ensin omaa rykmenttiään Alsacessa ja sen jälkeen viidettä tykistöprikaatia Marnella ja Aisnella. Lokakuussa 1914 hänet ylennettiin prikaatinkenraaliksi ja nimitettiin 29:nnen jalkaväkiprikaatin komentajaksi, mistä hän siirtyi tammikuussa 1915 61:nnen jalkaväkidivisioonan komentajaksi Sommeen.


title: Robert Nivelle

text: Joulukuussa 1915 Nivelle ylennettiin divisioonankenraaliksi ja nimitettiin kolmannen armeijakunnan komentajaksi. Siirryttyään huhtikuussa 1916 Verduniin hän osallistui saksalaisten suurhyökkäyksen torjumiseen. Toukokuussa 1916 hän tuli toisen armeijan komentajaksi Philippe Pétainin tilalle. Lokakuussa ja joulukuussa ranskalaiset toteuttivat Nivellen johdolla kaksi menestyksekästä vastahyökkäystä, ja saivat varsinkin tykistön ”ryömivän sulkutulen” taitavan käytön ansiosta vallattua takaisin lähes kaiken saksalaisten edellisen puolen vuoden aikana valtaamaan maan. Menestyksen kruunasi Douaumontin takaisinvaltaus.


title: Robert Nivelle

text: Nivelle nimitettiin 12. joulukuuta 1916 Ranskan joukkojen ylipäälliköksi Joseph Joffren tilalle. Hän ohitti nimityksellään useita itseään korkea-arvoisempia komentajia. Ranskan ja Britannian ylipäälliköt olivat jo marraskuussa sopineet keväällä 1917 toteutettavasta suuresta hyökkäyksestä. Nivelle uskoi kykenevänsä voittamaan länsirintaman sodan kahdessa vuorokaudessa käyttämällä samaa kuuluisaa ”ryömivää sulkutulta” kuin Verdunin taistelussa ja suunnitteli operaation, jossa rintamahyökkäyksiä tuettaisiin massiivisilla tykistökeskityksillä. Ranskan pääministeri Aristide Briand uskoi suunnitelmaan, samoin Britannian pääministeri David Lloyd George, jonka hyväksynnällä myös brittijoukot alistettiin Nivellen komentoon suunnitellussa suurhyökkäyksessä.


title: Robert Nivelle

text: Saksalaisten strategisen perääntymisen vuoksi Nivelle joutui kuitenkin tekemään hyökkäyssuunnitelmaansa muutoksia, joiden seurauksena hänen alaisensa komentajat alkoivat pitää sitä liian rohkeana ja Nivelle menetti vähitellen luottamuksensa heihin. Hyökkäys käynnistyi huhtikuussa 1917 Aisnejoella, mutta menestys oli parhaimmillaankin vain paikallista. Saksalaisten linjojen murtaminen epäonnistui varsinkin tärkeimmällä rintamaosuudella Soissonsin ja Reimsin välillä. Ranskalaiset menettivät 120 000 miestä ja armeijassa puhkesi laajoja kapinoita. Lopputulosta pidettiin katastrofina. Nivelle joutui 15. toukokuuta jättämään ylipäällikkyyden ja Pétain nimitettiin hänen tilalleen. Nivellen aggressiivinen taktiikka menetti epäonnistumisen myötä vetovoimansa, ja Pétain keskittyikin lähinnä puolustukselliseen sodankäyntiin sekä miehistön olojen parantamiseen.


title: Robert Nivelle

text: Ylipäällikkyyden jälkeen Nivelle oli puoli vuotta ilman komennusta, kunnes hänet joulukuussa 1917 lähetettiin 19:nnen armeijakunnan komentajaksi Pohjois-Afrikkaan. Hän sai vielä 1920 nimityksen ylimmän sotaneuvoston jäseneksi ja seuraavana vuonna luvan jatkaa palveluksessa eläkeiän ylittymisestä huolimatta.


title: Tuukka Salonen

text: Tuukka Salonen (s. 27. helmikuuta 1977 Turku) on suomalainen jalkapallovalmentaja ja entinen jalkapalloilija. Hän toimii nykyään juniorivalmennuksen parissa Kanadan Ontariossa.


title: Tuukka Salonen

text: Salonen pelasi urallaan 54 Veikkausliigan ottelua Turun Palloseurassa vuosina 1996–2000. Sen jälkeen hän edusti useita seuroja Saksan kolmannella ja neljännellä sarjatasolla. Pelaajauransa lopetettuaan Salonen on toiminut muun muassa KFC Uerdingen 05 in reservijoukkueen päävalmentajana sekä suorittanut saksalaisia valmentajakursseja.


title: Avaimenperä

text: Avaimenperä on avainnipussa oleva koriste. Sen avulla hajamielinen ihminen voi löytää avaimensa helpommin, sillä avaimenperä suurentaa avainten yhteistä kokoa, jolloin hukkaan mennyt avain on helpompi löytää. Erilaiset, usein numeroidut avaimenperät auttavat myös erottamaan muuten samannäköiset avaimet toisistaan.


title: Unimak

text:
Unimak on Aleuttien saariryhmän suurin saari, ja se kuuluu Yhdysvalloille. Sen pinta-ala on 4 140 neliökilometriä. 2 857 metrin korkuinen Shishaldinin tulivuori on Aleuttien korkein huippu. Se on purkautunut vuonna 2015.
Saarella asui vuonna 2010 tehdyn väestönlaskennan mukaan 35 henkilöä, ja he asuivat False Pass -nimisessä kaupungissa saaren itäpäässä.


title: Fritz von Unruh

text: Fritz von Unruh (1885–1970) oli saksalainen kirjailija. Hänen kahden näytelmänsä "Ein Geschlecht" ja "Platz" muodostamaa kokonaisuutta pidetään saksalaisen ekspressionismin merkkiteoksena. Myöhemmin hän kirjoitti realistisia kertomuksia ja romaaneja, joita sävyttää moraalinen paatos. Hän asui Ranskassa vuodesta 1932 ja muutti sitten 1940 Yhdysvaltoihin, jossa hän asui vuoteen 1942.


title: This Is My Life (Edward Mayan kappale)

text: This Is My Life on romanialaislaulaja ja tuottaja Edward Mayan kappale. Se julkaistiin "The Stereo Love Show"-albumin toisena singlenä hänen kansainvälisen hitin, "Stereo Loven" jälkeen.


title: Filippiiniensorsa

text: Filippiiniensorsa ("Anas luzonica") on Filippiineillä elävä sorsalaji. Se on Filippiineillä kotoperäinen laji, ja sen kanta vähenee nopeasti elinympäristöjen muutosten takia. Nykyisin filippiiniensorsia arvioidaan olevan enää viisituhatta yksilöä.


title: Filippiiniensorsa

text:
Filippiiniensorsan pää on muuten kanelinruskea, mutta päälaki ja silmän läpi kulkeva raita ovat tummanruskeat. Muualta höyhenpeite on harmaanruskea. Lentävän linnun siivissä näkyy kiiltävä vihreä läikkä, jossa on mustat reunat. Nokka on siniharmaa. Aikuisen linnun pituus on 48–58 senttimetriä.
Filippiiniensorsaa tavataan nimensä mukaisesti Filippiineillä. Se elää monenlaisissa kosteikkoympäristöissä, sekä suolaisen että makean veden äärellä, myös siellä missä vesi lilluu metsän siimeksessä kuten mangrovealueilla ja toisaalta myös avomerellä.


title: Filippiiniensorsa

text: Filippiiniensorsien pesimiskausi ulottuu maaliskuusta marraskuuhun mutta siinä on alueellisia eroja. Vilkkainta pesiminen on heinä-elokuussa. Pari laskee 8–10, joskus jopa 16 munaa. Niitä haudotaan noin 25 päivää.


title: Filippiiniensorsa

text: Filippiiniensorsat syövät kalaa, äyriäisiä, hyönteisiä, riisiä ja kasvinversoja.


title: Hölloch

text: Hölloch on luolasto Keski-Sveitsissä, Schwyzin kantonissa, Muotathalin kunnassa.


title: Hölloch

text: Löydettyjen luolakäytävien ja onkaloiden pituus oli keväällä 2013 yhteensä 201 km. Luolasto sijaitsee noin 10 neliökilometrin alueella 551 – 1 490 metrin korkeudessa. Ensimmäiset luolat löytyivät vuonna 1875, kun paikallinen kyläasukas Alois Ulrich selvitti satunnaisten vedenvirtausten alkuperää.


title: Hölloch

text: Hölloch sijaitsee karstimaalla, johon tyypillisesti syntyy uurteita ja luolia veden syövyttäessä kallioperän liukenevia aineita.


title: Rhynchosauria

text: Rhynchosauria on sukupuuttoon kuollut triaskaudella elänyt arkosaureille sukua oleva matelijalahko. Lahkon jäsenet olivat tärkeitä maaekosysteemin kasvinsyöjiä ennen kasveja syövien dinosaurusten, kuten linnunlantioisten, ilmestymistä.


title: Rhynchosauria

text: Rhynchosaureilla oli papukaijamainen nokka ja osalla niistä oli myös suuret kynnet takajaloissa joita saatettiin käyttää kaivamiseen. Rhynchosaurien hampaat olivat erilaiset kuin monilla muilla matelijoilla. Niillä oli paljon pieniä hampaita useassa rivissä ylä ja alaleuassa, mutta pienuudestaan huolimatta hampaat olivat tiukasti kiinni leuassa rhynchosaureille ainutlaatuisella hyvin tiiviistä luusta koostuvalla rakenteella.


title: Rhynchosauria

text: Hampaat muodostivat levymäisen pinnan kasviaineksen leikkaamiseen ja murskaamiseen. Rhynchosaurit eivät myöskään korvanneet menetettyjä hampaitaan samoin kuin muut matelijat, vaan hampaan kuluttua pois ruoka leikattiin leukaa itseään vasten. Lisäksi uusia hampaita kehkeytyi suun taakse eläimen kasvaessa.


title: Rhynchosauria

text: Ensimmäiset rhynchosaurit ilmestyivät triaskauden alkupuolella. Ne olivat alle metrin mittaisia ja niiden pää oli kapea kiilamainen. Myöhemmät muodot kuten "Hyperodapedon" kuitenkin kasvoivat jo kahden metrin pituisiksi ja niiden kallo oli leveämpi kuin se oli pitkä. Silmät sijaitsivat lähellä toisiaan lähellä nokan yläosaa. Rhynchosaurien leukalihakset olivat suuret ja niiden alaleuka sopi yläleuassa olevaan syvennykseen, mikä antoi niille linkkuveitsen sulkemista muistuttavan premismekanismin. Kaikki rhynchosaurit hävisivät triaskauden joukkotuhossa.


title: Rhynchosauria

text: Muokattu tutkimusten Langer "et al". (2010) ja Langer & Schultz (2000) pohjalta:


title: Madagaskarinsorsa

text: Madagaskarinsorsa ("Anas melleri") on Madagaskarilla kotoperäinen sorsalintu.


title: Madagaskarinsorsa

text: Madagaskarinsorsa on suurehko ruskeankirjava sorsalintu, jonka siivissä on vihreä, valkosella reunustettu läikkä. Aikuinen lintu on 55-68 cm pitkä.


title: Madagaskarinsorsa

text: Madagaskarinsorsaa tavataan vain Madagaskarin itä- ja pohjoisosien ylänköalueilla.


title: Rakkauslaulu

text: Rakkauslaulu on Johanna Kurkelan kappale hänen neljänneltä, "Hyvästi, Dolores Haze" -studioalbumilta. Sen julkaisi Warner Music Finland albumin ensimmäisenä singlenä 22. helmikuuta 2010. Kappaleen on sanoittanut Paula Vesala ja säveltänyt Lauri Ylönen. ”Rakkauslaulu” oli menestys, sillä se oli vuoden 2010 kymmenenneksi soitetuin radiokappale, parhaimmillaan sijalla kolme viikkolistalla, ja se pääsi sekä single- että latauslistalla molemmilla 15. sijalle.


title: Ebba

text: Ebba on naisen etunimi, jonka miespuolinen vastine on Ebbe. Molemmat nimet ovat syntyneet joko lyhentyminä germaanisesta nimestä "Eberhard", "pelkäämätön kuin villikarju tai muista "Eber" -alkuisista nimistä, tai toisen selityksen mukaan ne ovat muunnoksia tanskalaisesta nimestä "Esbern" tai "Asbern", jonka alkuosa viittaa aasa-jumaliin ja loppuosa tarkoittaa karhua.


title: Ebba

text: Väestörekisterikeskuksen tietojen mukaan nimi Ebba on Suomessa lokakuuhun 2017 mennessä annettu 2306 naispuoliselle henkilölle. Ebban ja myös Ebben nimipäivä on suomenruotsalaisen kalenterin mukaan 13. lokakuuta.


title: Kirjopyyfasaani

text: Kirjopyyfasaani ("Galloperdix lunulata") on aitokanoihin kuuluva kanalintulaji. Sitä tavataan endeemisenä Intiasta.


title: Kirjopyyfasaani

text: Pituudeltaan kirjopyyfasaani voi kasvaa noin 32 cm pitkäksi ja ruumiinrakenteeltaan se on tukevahko. Sillä esiintyy sukupuolidimorfiaa eli sukupuolet eroavat toisistaan ulkonäöltään. Kirjopyyfasaanikoiras on selästään kastanjanruskea valkoisin pilkuin ja siivistään musta. Pää ja rinta ovat mustat valkoisin täplin ja raidoin. Vatsa on vaalean kellertävä. Lajin naaras on väritykseltään kauttaaltaan ruskea ja sen rinta ja vatsa ovat koirasta vaaleammat.


title: Kirjopyyfasaani

text: Kirjopyyfasaania tavataan Intiasta. Sen levinneisyys ulottuu maan eteläosista pohjoisessa aina Rajasthanin ja Länsi-Bengalin osavaltioihin. Lintu liikkuu yksin, pareittain tai pienissä ryhmissä pensaikoissa, kivikkoisilla alueilla ja kuivissa vuorten rinteiden tiheiköissä. Kirjopyyfasaanin ravintoa ovat hedelmät, siemenet ja pienet selkärangattomat eläimet. Pesänsä se rakentaa maahan.


title: Lidya Chepkurui

text: Lidya Chepkurui (s. 23. elokuuta 1984) on kenialainen yleisurheilija, jonka päälaji on 3 000 metrin estejuoksu. Chepkurui saavutti hopeaa 3000 metrin estejuoksussa Moskovan MM-kilpailuissa 2013 ennätysajallaan 9.12,55.


title: Rasittavat tyttäret

text: Rasittavat tyttäret () on yhdysvaltalainen tilannekomediasarja, jonka ensimmäinen jakso esitettiin Yhdysvalloissa Foxilla 30. marraskuuta 2011. Sarjaa esitettiin kotimaassaan seitsemän jaksoa, kunnes Fox tiedotti sarjan hyllyttämisestä 10. toukokuuta 2012. Jäljelle jääneet kuusi jaksoa esitettiin Australiassa ja Uudessa-Seelannissa. Suomessa sarjan ensimmäinen jakso esitettiin Subilla 24. elokuuta 2013. Suomessa esitettiin kaikki jaksot.


title: Rasittavat tyttäret

text: Sarja kertoo kahdesta äidistä, jotka yrittävät estää teini-ikäisiä tyttäriään muuttumasta samanlaisiksi ihmisiksi kuin ne, jotka kiusasivat heitä kouluaikoina. Peloista uhkaa tulla totta, kun tiukassa konservatiiviperheessä kasvanut Annie Watson (Jaime Pressly) huomaa tyttärensä Sophien käyttäytyvän miten haluaa. Ennen ylipainoinen ja epäsuosittu Nikki Miller (Katie Finneran) puolestaan huomaa omasta tyttärestään kasvaneen manipuloivan kakaran. Äidit yrittävätkin kaikin keinoin estää tätä uhkaavaa kehitystä.


title: Backbone.js

text: Backbone.js on JavaScript-kirjasto joka pohjautuu REST-ohjelmointirajapintaan ja joka käyttää MVP-arkkitehtuuria ("Model-view-presenter") sovellusten suunnittelussa, sekä Underscore.js-kirjastoa. Backbone.js on kehittänyt Jeremy Ashkenas, sama henkilö joka on kehittänyt myös CoffeeScript-ohjelmointikielen. Backbone.js ensimmäinen versio, versio 0.1.0, julkaistiin 13. lokakuuta 2010.


title: Backbone.js

text: Backbone.js kirjasto on käytössä hyvin laajasti, muun muassa seuraavissa projekteissa:


title: Hellen Onsando Obiri

text: Hellen Onsando Obiri (s. 13. joulukuuta 1989) on kenialainen keskimatkojen juoksija ja kestävyysjuoksija.


title: Hellen Onsando Obiri

text: Istanbulin MM-hallikilpailuissa 2012 hän voitti kultaa 3 000 metrillä ajalla 8.37,16. Moskovan MM-kilpailuissa 2013 hän saavutti pronssia 1 500 metrillä ajalla 4.03,86. Sisäratojen MM-kilpailuissa Sopotissa 2014 hän sai hopeaa 3 000 metrillä ajalla 8.57,72. Hän voitti 1 500 metrin Afrikan-mestaruuden 2014 ajalla 4.09,53. Rio de Janeiron olympialaisissa 2016 hän saavutti hopeaa 5 000 metrillä ajalla 14.29,77. Lontoon MM-kisoista 2017 Obiri voitti 5 000 metrin maailmanmestaruuden ajalla 14.34,86. Lisäksi Obiri on sijoittunut 1 500 metrillä kymmenenneksi Daegun MM-kilpailuissa 2011 ja kahdeksanneksi Lontoon olympialaisissa 2012 sekä 3 000 metrillä neljänneksi sisäratojen MM-kilpailuissa Birminghamissa 2018.


title: Hellen Onsando Obiri

text: Obiri juoksi 3 000 metrin Afrikan ennätyksen 8.20,68 Dohassa 9. toukokuuta 2014. Hän juoksi saman matkan sisäratojen Kenian ennätyksen 8.29,99 Tukholmassa 6. helmikuussa 2014.


title: Saint-Germain-Laval

text: Saint-Germain-Laval voi tarkoittaa seuraavia:


title: Jalmari Salaterä

text: Jalmari Salaterä (s. 18. tammikuuta 1992 Uusikaupunki) on suomalainen koripalloilija, joka edustaa nykyisin Korihaita.


title: Jalmari Salaterä

text: Salaterä on Korihaiden kasvatti ja nousi seuran edustusjoukkueeseen kaudeksi 2009−2010. Hän edusti seuraa vuoteen 2012 asti, jonka jälkeen hän siirtyi Namika Lahteen. Ainoastaan yhden kauden jälkeen hän siirtyi takaisin Korihaihin.


title: Jalmari Salaterä

text: Salaterä kirjoittaa myös Korihait-sivuilla satunnaisesti blogia.


title: Underscore.js

text: Underscore on JavaScript-kirjasto joka tarjoaa funktiot erilaisten perustoiminnallisuuksien toteuttamiseen. Underscorea voidaan verrata ominaisuuksiltaan Prototype.js-kirjastoon ja Ruby-ohjelmointikieleen, ainoana erotuksena että Underscore käyttää funktionaalista ohjelmointia sen sijaan että laajentaisi jo olemassa olevien prototyyppien toimintaa. Underscoren on kehittänyt Jeremy Ashkenas, sama henkilö joka on kehittänyt myös Backbone.js-kirjaston ja CoffeeScript-ohjelmointikielen.


title: Nicolas Thoule

text: Nicolas Thoule (s. 7. elokuuta 1990 Évian-les-Bains) on ranskalainen alppihiihtäjä.


title: Nicolas Thoule

text: Alppihiihdon maailmancupissa Thoule kilpaili ensimmäisen kerran Alta Badian pujottelussa joulukuussa 2011. Ensimmäiset maailmancupin pisteensä hän saavutti Levin pujottelussa marraskuussa 2012 sijoittuen 22:nneksi. Se on myös toistaiseksi hänen paras sijoituksensa maailmancupissa.


title: Kuukauden koheltajat

text: Kuukauden koheltajat () on vuonna 2006 ensi-iltansa saanut yhdysvaltalainen komediaelokuva, jonka on ohjannut Greg Coolidge. Elokuvan pääosissa esiintyvät Dane Cook, Jessica Simpson ja Dax Shepard.


title: Kuukauden koheltajat

text: Elokuva kertoo kahdesta sekatavarakaupan työntekijästä, jotka kilpailevat uuden naispuolisen työntekijän huomiosta.


title: Kuukauden koheltajat

text: Zack Bradley on vuosikausia työskennellyt laatikkomiehenä paikallisessa sekatavarakaupassa. Hän elää isoäitinsä luona ja viettää vapaa-aikansa kollegoidensa Lonin, Iqbalin ja Russellin kanssa. Vince, joka on töykeä kollegoitansa kohtaan, ansaitsee kuukauden työntekijän tittelin 17. peräkkäisen kerran. Zack ja Vince alkavat kilpailla uuden naispuolisen työntekijän, Amyn, huomiosta. Amy ja Vince lounastavat yhdessä, mutta Amy ei lämpene miehelle. Zack kuulee huhun siitä, kuinka Amy osoittaa erityisen paljon kiinnostusta kaikkia kuukauden työntekijöitä kohtaan. Mies päättää hankkia tuon tittelin itselleen ja siten saada Amyn huomion. Zack alkaa työskennellä kovasti ja haastaa Vincen. Zack huomaa, että tittelin saaminen ei ole lainkaan helppoa. Zackin ja Vincen välille syntyy sota, jossa molemmat yrittävät sabotoida toistensa yrityksiä saada titteli. Vince jopa murtautuu Zackin kotiin asettamaan tämän herätyskellon väärään aikaan, mutta Zack onnistuu silti saapumaan töihin ajoissa.


title: Kuukauden koheltajat

text: Zack suostuu hoitamaan kaverinsa Iqbalin työvuoron, mutta haluaa osallistua pesäpallo-otteluun kilpailevaa kauppaketjua vastaan. Kauppa jää tyhjäksi, minkä seurauksena Iqbal saa potkut. Kaverit pettyvät Zackiin ja huomauttavat, että tämä on muuttumassa Vincen kaltaiseksi, ja että tämän tarkoituksena on vain päästä harrastamaan seksiä Amyn kanssa. Amy kuulee miesten keskustelun ja ilmoittaa pettymyksensä Zackiin ja tämän aikomuksiin. Amy kertoo edellisen työpaikkansa kuukauden työntekijän olleen miesystävänsä, joka tittelin myötä muuttui omahyväiseksi ja törkeäksi. Hän kertoo miesystävänsä olleen syy siihen, miksi Amy päätyi vaihtamaan työpaikkaa.


title: Kuukauden koheltajat

text: Zack päättää ottaa vastuun ja irtisanoutua saadakseen Iqbalille työpaikan takaisin. Hän myös pyytää kavereiltaan anteeksi. Yllättäen Zack palaa kauppaan haastamaan Vincen ratkaisevaan kilpailuun. Paljastuu, ettei Zack ikinä allekirjoittanut irtisanoutumispaperia. Vince voittaa kilpailun olemalla nopeampi kassatyöntekijä. Voittogaalan aikana vartija Semi ilmoittaa, että valvontakameravideo paljastaa Vincen huijanneen kilpailussa. Vincen todistetaan aiheuttaneen kaupalle tuhansien dollareiden menekkejä antamalla asiakkaille ilmaisia tavaroita. Vince saa potkut ja Zack nimitetään kuukauden työntekijäksi. Zackin ja Amyn suhde lämpenee jälleen, ja Vince päätyy työskentelemään kilpailevalle kauppaketjulle.


title: Will Brandenburg

text: Will Brandenburg (s. 1. tammikuuta 1987 Walla Walla, Washington) on yhdysvaltalainen alppihiihtäjä.


title: Will Brandenburg

text: Alppihiihdon maailmancupissa Brandenburg kilpaili ensimmäisen kerran Alta Badian suurpujottelussa joulukuussa 2007. Ensimmäiset maailmancupin pisteensä hän saavutti Adelbodenin pujottelussa tammikuussa 2011 sijoittuen 24:nneksi. Parhaimmillaan hän on sijoittunut maailmancupissa kuudenneksi Kranjska Goran pujottelussa maaliskuussa 2012. Brandenburg on kilpaillut kaksissa MM-kilpailuissa jääden kuitenkin ilman sijoitusta. Vancouverin olympialaisissa 2010 Brandenburg oli superalppiyhdistetyssä kymmenes.


title: Aleksandr Ivanov (kävelijä)

text: Aleksandr Ivanov (s. 25. huhtikuuta 1993 Nižni Tagil) on venäläinen kilpakävelijä ja maailmanmestari.


title: Aleksandr Ivanov (kävelijä)

text: Moskovan MM-kilpailuissa 2013 Ivanov voitti kultaa 20 kilometrin kävelyssä ajalla 1.20.58. Zürichin EM-kilpailuissa 2014 hän saavutti hopeaa ennätystuloksellaan 1.19.45.


title: Philipp Schmid

text: Philipp Schmid (s. 7. toukokuuta 1986) on saksalainen alppihiihtäjä.


title: Philipp Schmid

text: Alppihiihdon maailmancupissa Schmid kilpaili ensimmäisen kerran Kranjska Goran pujottelussa maaliskuussa 2009. Ensimmäiset maailmancupin pisteensä hän saavutti Kranjska Goran pujottelussa maaliskuussa 2011 sijoittuen 20:nneksi. Parhaimmillaan hän on sijoittunut maailmancupissa kymmenenneksi Levin pujottelussa marraskuussa 2012. Schmid osallistui Schladmingin MM-kilpailuihin 2013 jääden ilman sijoitusta. Vailissa 2015 hän oli pujottelussa 17:s.


title: Johanna Pakola

text: Johanna Pakola on suomalainen historiakirjailija, joka on dokumentoinut suomalaisia saaristolinnakkeita ja niitten historiaa.


title: Florian Scheiber

text: Florian Scheiber (s. 17. toukokuuta 1987) on itävaltalainen alppihiihtäjä.


title: Florian Scheiber

text: Nuorten MM-kilpailuissa 2005 Scheiber saavutti hopeaa suurpujottelussa. Alppihiihdon maailmancupissa Scheiber kilpaili ensimmäisen kerran Sestrieren suurpujottelussa helmikuussa 2009. Ensimmäiset maailmancupin pisteensä hän saavutti Lake Louisen supersuurpujottelussa marraskuussa 2009 sijoittuen 28:nneksi. Parhaimmillaan hän on sijoittunut maailmancupissa neljänneksi Beaver Creekin syöksylaskussa marraskuussa 2012.


title: Guillermo Fayed

text: Guillermo Fayed (s. 28. marraskuuta 1985 Chamonix, Ranska) on ranskalainen alppihiihtäjä.


title: Guillermo Fayed

text: Alppihiihdon maailmancupissa Fayed kilpaili ensimmäisen kerran Val d'Isèren syöksylaskussa joulukuussa 2005. Ensimmäiset maailmancupin pisteensä hän saavutti seuraavana päivänä käydyssä superalppiyhdistetyssä, jossa hän sijoittui 29:nneksi. Ensimmäisen palkintokorokepaikkansa hän saavutti maailmancupissa oltuaan toinen Lake Louisen syöksylaskussa marraskuussa 2014. Hän oli samalla kaudella kolmas Kitzbühelin syöksylaskussa. Hän sijoittui syöksylaskun maailmancupissa kolmanneksi kaudella 2014–2015. Hän oli kaudella 2015–2016 kolmas Beaver Creekin ja toinen Val Gardenan syöksylaskussa.


title: Guillermo Fayed

text: Fayed on osallistunut neljästi MM-kilpailuihin: Garmisch-Partenkirchenissä 2011 hän oli syöksylaskussa 23:s, kaksi vuotta myöhemmin Schladmingissa syöksylaskun 21:s, Vailissa / Beaver Creekissä 2015 samassa lajissa viides ja Sankt Moritzissa 2017 neljästoista. Vancouverin olympialaisissa 2010 Fayed oli supersuurpujottelussa 22:s ja syöksylaskussa 26:s. Sotšin olympialaisissa 2014 hän oli syöksylaskussa 26:s.


title: Luca De Aliprandini

text: Luca De Aliprandini (s. 1. syyskuuta 1990) on italialainen alppihiihtäjä.


title: Luca De Aliprandini

text: Alppihiihdon maailmancupissa De Aliprandini kilpaili ensimmäisen kerran Söldenin suurpujottelussa lokakuussa 2011. Ensimmäiset maailmancupin pisteensä hän saavutti Alta Badian suurpujottelussa joulukuussa 2012 oltuaan 11:s. Kymmenen parhaan joukkoon hän sijoittui ensimmäisen kerran oltuaan kuudes Val d'Isèren suurpujottelussa joulukuussa 2013. Se on myös toistaiseksi hänen paras sijoituksensa maailmancupissa.


title: Luca De Aliprandini

text: Sotšin olympialaisissa 2014 hän oli suurpujottelussa yhdestoista.


title: Brandenburg (täsmennyssivu)

text: Brandenburg voi tarkoittaa seuraavia:


title: Steven Théolier

text: Steven Théolier (s. 7. marraskuuta 1990) on ranskalainen alppihiihtäjä.


title: Steven Théolier

text: Alppihiihdon maailmancupissa Théolier kilpaili ensimmäisen kerran Val d'Isèren pujottelussa joulukuussa 2012. Ensimmäiset maailmancupin pisteensä hän saavutti myöhemmin saman kuukauden aikana Madonna di Campiglion pujottelussa, jossa hän sijoittui 15:nneksi. Se on myös toistaiseksi hänen paras sijoituksensa maailmancupissa. Théolier sijoittui Schladmingin MM-kilpailuissa 2013 pujottelussa 22:nneksi.


title: Shinshūmaru

text: Shinshūmaru oli keisarillisen Japanin laivaston maihinnousutukialus toisessa maailmansodassa.


title: Shinshūmaru

text: Aluksen köli laskettiin vesille 8. huhtikuuta 1933. Alus valmistui 14. maaliskuuta 1934 ja siirtyi laivaston palvelukseen 15. marraskuuta 1934.


title: Shinshūmaru

text: Alus toimi sodan aikana lentokoneidenkuljetustehtävissä. Alukseen osui 1. maaliskuuta 1942 torpedo Jaavalla Banteninlahdella, ja se upposi matalaan veteen. Hylky nostettiin ja se kunnostettiin vuonna 1943. Alus vaurioitui 3. tammikuuta 1945 torpedo-osumasta sen ollessa paluumatkalla Leytensaarelta Takaoon koneidenkuljetustehtävän jälkeen. 5. tammikuuta Yhdysvaltain laivaston Task Force 38 upotti aluksen 40 merimailia Takaosta lounaaseen.


Jääkiekon alle 18-vuotiaiden maailmanmestaruuskilpailut 2003 pelattiin Venäjällä huhtikuussa 2003. Maailmanmestaruuden voitti Kanada.


title: Onni K. Rentto

text: Onni Kullervo Rentto (16. maaliskuuta 1906 Juupajoki – 23. kesäkuuta 1997 Hausjärvi) oli suomalainen vuorineuvos ja Rentto-konsernin perustaja.


title: Onni K. Rentto

text: Renton vanhemmat olivat kenkätehtailija Edvard Rentto (1876–1927) ja Maria Heinisuo. Hän pääsi ylioppilaaksi 1926 Tampereen suomalaisesta lyseosta ja valmistui diplomi-insinööriksi Teknillisen korkeakoulun koneosastolta 1931.


title: Onni K. Rentto

text: Renton isä Edward Rentto oli aloittanut uransa 1898 Edward Walleniuksen perustamassa Korkeakosken kenkätehtaassa. Hän muutti sitten Tampereelle Kenkätehdas Oy Attilan teknilliseksi johtajaksi. Anton Kustaa Attilan perustama tehdas oli aluksi toiminut Nokialla mutta siirtynyt sitten 1906 Tampereelle. Edward Rentosta tuli Attilan kenkätehtaan pääomistaja ja toimitusjohtaja 1920-luvulla. Edward Renton kuoltua 1927 Attilan tehtaan johtoon tuli Onni K. Renton vanhempi veli Kalle Edvard Rentto. Emil Aaltonen osti tehtaan 1931 mutta Renton veljekset jatkoivat edelleen tehtaan palveluksessa ja niinpä Onni K. Rentto oli Attilan kenkätehtaan teknillisenä johtajana 1932–1938 ja Kalle Rentto jatkoi Attilan toimitusjohtajana.


title: Onni K. Rentto

text: Vuonna 1939 Onni ja Kalle Rantto ryhtyivät itsenäisiksi yrittäjiksi ostettuaan vuodesta 1920 toimineen "Hyvinkään Kenkätehdas Oy":n ja "Auran Nahkatehdas Oy":n. Vuonna 1942 nämä yhtiöt yhdistettiin "Rentto Oy":ksi jonka kotipaikkana oli Hyvinkää. Onni K. Rentto oli ensin Hyvinkään Kenkätehdas Oy:n teknillisenä johtajana 1938–1942 ja vuodesta 1942 hän oli Rentto Oy:n toimitusjohtajana Kalle Renton siirryttyä kansanhuoltoministeriön toimistopäälliköksi.


title: Onni K. Rentto

text: Sodan jälkeen Rentto Oy osti tamperelaisen naisten kenkiä valmistaneen "kenkätehdas Lanan". Samoihin aikoihin aloitettiin myös kenkien vienti Itä-Euroopan maihin ja Neuvostoliittoon. Rentto Oy perusti 1950-luvulla "Teollisuuskumi Oy"-nimisen tytäryhtiön joka alkoi valmistaa kenkien kumianturalevyjä ja liimoja. 1960-luvulla Teollisuuskumin valmistusohjelmaan tulivat autojen kumimatot ja kirjoitusalustat sekä muut kumituotteet kuten letkut ja tiivisteet. Kumituotteiden valmistus keskitettiin 1970-luvulla Auraan kun nahkatehtaan tuotanto supistui ja tuotantotilaa vapautui.


title: Onni K. Rentto

text: Rentto Oy aloitti myös kaapelien valmistuksen 1961. Kaapelituotanto erotettiin emoyhtiöstä 1965 "RE-KA Oy"-nimiselle tytäryhtiölle (vuodesta 1970 "Kaapelitehdas REKA Oy"). 1970-luvulla valmistui Keuruulle asennusjohtoja ja kevyitä kaapeleita valmistanut tehdas ja vuonna 1979 perustettiin Hyvinkäälle kaapelien vulkanointilinja ja kuparilangan vetämö. Rentto Oy:n ja sen tytäryhtiöiden palveluksessa oli 1970-luvulla 800 henkilöä.


title: Onni K. Rentto

text: Vuonna 1984 Rentto Oy osti Aaltosen tehtaat oy:n jolloin siitä tuli Pohjoismaiden suurin kenkien valmistaja. Yhtymän kenkien valmistus supistui kuitenkin voimakkaasti 1980-luvun lopulla muun muassa idänviennin vähennyttyä ja niinpä muun muassa Hyvinkään kenkätehdas lopetettiin 1990. Konsernin toiminnan pääpainopiste siirtyi kaapelien valmistukseen ja niinpä Rentto-konsenin nimeksi muuttui "Reka Oy" 1989.


title: Onni K. Rentto

text: Onni K. Renton jälkeen yhtymää johtivat hänen poikansa diplomi-insinööri Timo Rentto vuodesta 1976 alkaen ja hänen jälkeensä vuodesta 1995 kauppatieteiden maisteri Markku E. Rentto. Onni K. Rentto sai vuorineuvoksen arvon 1975.


title: Pisamatavi

text: Pisamatavi ("Callonetta leucophrys") on eteläamerikkalainen sorsalintu.


title: Pisamatavi

text: Pisamatavia tavataan Argentiinassa, Boliviassa, Brasiliassa, Paraguayssa ja Uruguayssa. Lajin kannankehitys on vakaa, ja se on luokiteltu elinvoimaiseksi.


Jääkiekon naisten maailmanmestaruuskilpailut 2005 pelattiin Ruotsin, Linköpingissä ja Norrköpingissä. Maailmanmestaruuden voitti ensikertaa Yhdysvallat, kun se kaatoi tiukan finaalin jälkeen Kanadan voittolaukauksin. Loppulukemat olivat 0-1. Pronssiottelussa Suomi hävisi kisaisäntä Ruotsille maalein 2-5 ja Ruotsi otti näin ensimmäiset pronssimitalinsa.


title: Ruusupääsorsa

text: Ruusupääsorsa ("Rhodonessa caryophyllacea") on äärimmäisen uhanalainen sorsalintu, josta ei ole tehty varmoja havaintoja vuoden 1949 jälkeen.


title: Ruusupääsorsa

text: Ruusupääsorsa painaa 763–1 360 grammaa. Ruusupääsorsalla on vaaleanpunainen pää ja niska ja ruskea kurkku. Muu vartalo on pääosin kiiltävän tummanruskea. Siivenreunat ovat vaaleat ja siipipeili punainen ja valkoreunainen.


title: Ruusupääsorsa

text: Ruusupääsorsaa esiintyi aiemmin Intiassa, Bangladeshissa, Myanmarissa ja Nepalissa. Sitä pidettiin aina harvinaisena. Lajista ei ole tehty varmoja havaintoja vuoden 1949 jälkeen, ja se on mahdollisesti kuollut sukupuuttoon. Se on kuitenkin mahdollisesti havaittu Pohjois-Myanmarissa, ja lajia ei ole vielä luokiteltu hävinneeksi, vaan äärimmäisen uhanalaiseksi.


title: Trooppinen sykloni Phailin

text: Trooppinen sykloni Phailin oli trooppinen hirmumyrsky, joka aiheutti lokakuussa 2013 tuhoa Intian Odishan ja Andhra Pradeshin osavaltioissa. Perjantaina 11. lokakuuta se oli voimakkuudeltaan korkeimmassa eli 5. luokassa Saffirin-Simpsonin hurrikaaniasteikolla.


title: Trooppinen sykloni Phailin

text: Samoilla alueilla teki vuonna 1999 tuhojaan Orissan sykloni.


title: Trooppinen sykloni Phailin

text: Phailin on vuoden 2013 Intian valtameren hirmumyrskykauden toinen nimetty myrsky.


title: Trooppinen sykloni Phailin

text: Phailin rantautui 12. lokakuuta klo 21 aikoihin Odishaan Gopalpurin kaupungin lähelle. Ganjamin alueella mitattiin yli 66 m/s tuulen nopeuksia. Intian ilmatieteen laitoksen johtajan L. S. Rathoren mukaan tuulen osuessa rannikolle sen nopeus oli 58 m/s eli lähellä Intian omaa ennustetta 61 m/s. Odishan pääkaupungissa Bhubaneswarissa satoi vuorokaudessa 130 mm vettä. Myrsky nostatti rannikolla laajalla alueella yli 3 metrin myrskyvuoksen.


title: Trooppinen sykloni Phailin

text: Myrskyn lähestyessä Intian rannikkoa 720 000 ihmistä evakuoitiin kodeistaan. Evakuointien ansiosta kuolonuhrien määrä jäi paljon pelättyä pienemmäksi. Myrsky tuhosi rannikkoseudulla taloja, kaatoi puita ja katkoi sähkö- ja tietoliikennelinjoja sekä maanteitä ja rautateitä.


title: Tukkasorsa

text: Tukkasorsa ("Lophonetta specularioides") on eteläamerikkalainen sorsalintu.


title: Tukkasorsa

text: Tukkasorsaa tavataan Argentiinassa, Boliviassa, Chilessä, Falklandinsaarilla ja Perussa. Sen kannankehitys on vakaa, ja laji on luokiteltu elinvoimaiseksi.


title: Tuhkahanhi

text: Tuhkahanhi ("Cereopsis novaehollandiae") on australialainen sorsalintu.


title: Tuhkahanhi

text: Tuhkahanhi on 75–100 cm pitkä. Sen höyhenpuku on himmeänharmaa, ja sen siipi- ja pyrstösulkien kärjet ovat mustat.


title: Tuhkahanhi

text: Tuhkahanhea tavataan luonnonvaraisena Australian eteläosissa. Lisäksi sitä on istutettu Uuteen-Seelantiin. Lajin kannaksi arvioidaan 16 000–18 000 yksilöä, ja sen kannankehitys on vakaa. Tuhkahanhi on luokiteltu elinvoimaiseksi.


title: Tuhkahanhi

text: Tuhkahanhi elää rannikolla ja sen lähisaarilla, mutta voi vierailla kaukanakin sisämaassa. Sitä tavataan usein pienissä parvissa.


title: Tuhkahanhi

text: Tuhkahanhi pesii touko–syyskuussa. Se tekee pesänsä kasvinosista ja vuoraa sen höyhenillä. Naaras munii 4–7 kermanvalkeaa munaa, ja hautoo niitä kuusi viikkoa. Tuhkahanhet voivat olla pesimäaikaan hyvin aggressiivisia tunkeilijoita kohtaan.


title: Tuhkahanhi

text: Tuhkahanhi käyttää ravinnokseen pääasiassa ruohoja ja yrttejä.


title: Heikki Tiilikainen

text: Heikki Tiilikainen (s. 1941) on suomalainen everstiluutnantti (evp) ja kirjailija. Aktiiviurallaan hän palveli rannikkotykistössä muun muassa Kirkonmaan, Rankin ja Kuuskajaskarin linnakkeen päällikkönä. Hän on toiminut päätoimittajana lehdissä "Ruotuväki" (1971–1976) ja "Suomen Sotilas" (1988–2002).


title: Heikki Tiilikainen

text: Tiilikaisen puoliso oli lasitaiteilija Hillevi Hedberg-Tiilikainen.


title: Kevin Lankinen

text: Kevin Lankinen (s. 28. huhtikuuta 1995 Helsinki) on suomalainen jääkiekkomaalivahti, joka pelaa NHL-joukkue Chicago Blackhawksin organisaatiossa.


title: Kevin Lankinen

text: Lankinen on Kiekko-Vantaan kasvatti. Hän siirtyi C-juniori-ikäisenä Jokereihin kaudeksi 2010–2011. Kaudella 2011–2012 Lankisella oli B-nuorten SM-sarjan paras päästettyjen maalien keskiarvo runkosarjassa (2.51), kuten myös pudotuspeleissä (2.14), jolloin hänellä oli myös sarjan paras torjuntaprosentti (93,9). Lankinen torjui Jokereille kauden päätteeksi B-nuorten Suomenmestaruuden. Kaudella 2012–2013 hän kantoi suurimman osan Jokereiden A-nuorten torjuntavastuusta ja pelasi 23 runkosarjaottelua. Kevätkauden Lankinen kuitenkin vietti lähinnä joukkueen B-nuorissa, jotka hän torjui jälleen Suomenmestariksi.


title: Kevin Lankinen

text: Kaudeksi 2013–2014 Lankinen nostettiin Jokereiden SM-liigarinkiin. Hän pelasi harjoituskaudella kahdessa European Trophy -ottelussa. Lankinen pelasi niistä ensimmäisen 13. elokuuta 2013 ruotsalaista Frölunda HC:ta vastaan, jolloin hänet vaihdettiin loukkaantuneen Eero Kilpeläisen tilalle Jokereiden maaliin ajassa 29.19. Lankinen päästi ottelussa kaksi maalia. 7. syyskuuta 2013 hän aloitti joukkueen maalilla vieraissa saksalaista ERC Ingolstadtia vastaan. Lankinen sai Jokereiden 2-4-voittoon päättyneessä ottelussa tililleen 24 torjuntaa. SM-liigadebyyttinsä hän teki 12. lokakuuta 2013 vieraissa Oulun Kärppiä vastaan, kun Lankinen vaihdettiin Leland Irvingin tilalle Jokereiden maaliin ajassa 43.15. Hän sai peliaikaa 16.45 minuuttia, torjui neljä kertaa ja päästi kaksi maalia. Ottelu päättyi lopulta Kärppien 8-4-murskavoittoon. Ottelu jäi Lankiselle kauden ainoaksi SM-liigassa. Suurimman osan kaudestaan hän pelasi Jokereiden A-nuorissa. Lankinen palkittiin A-nuorten SM-liigan parhaana maalivahtina Jorma Valtonen -palkinnolla ja valittiin ensimmäiseen tähdistökentälliseen.


title: Kevin Lankinen

text: Kaudeksi 2014–2015 Lankinen siirtyi kolmivuotisella sopimuksella Helsingin IFK:hon. Hän pelasi ennen kauden alkua yhden ottelun Mestarien liigassa, mutta aloitti runkosarjan kuitenkin lainalla kasvattajaseuransa Kiekko-Vantaan Mestis-joukkueessa. Lankinen pelasi ensimmäisen SM-liigaottelunsa aloittavana maalivahtina 26. syyskuuta 2014 vieraissa Turun Palloseuraa vastaan. HIFK hävisi ottelun 4-3, mutta Lankinen kuului kuitenkin joukkueen parhaimmistoon ja torjui 37 kertaa. Hänet palkittiin ottelun "Ilta-Sanomien" kahden tähden tähtipelaajana. HIFK:n ykkösmaalivahti Ville Husson torjuessa alle 20-vuotiaiden MM-kilpailuissa Lankinen kantoi joukkueen torjuntavastuuta ja sai kevään mittaan jo Hussoa enemmän vastuuta.


title: Kevin Lankinen

text: Kevään 2015 pudotuspelit Lankinen aloitti HIFK:n vastuunkantajana, kunnes Husso palasi sairastuvalta joukkueen aloittavaksi maalivahdiksi viimeisiin puolivälieräotteluihin. Lankinen oli mukana myös historiallisessa, SM-liigan kaikkien aikojen pisimmässä ottelussa, joka oli 15. maaliskuuta 2015 pelattu toinen Lomarengas-kierroksen ottelu vieraissa Tampereen Ilvestä vastaan. Hän torjui 134.14 minuuttia kestäneessä ottelussa peräti 59 kertaa. Lankinen torjui HIFK:lle lopulta 1-2-voiton ja puolivälieräpaikan. Hänet palkittiin ottelun "Ilta-Sanomien" yhden tähden tähtipelaajana. Lankisella oli lopulta koko SM-liigan pudotuspelien paras torjuntaprosentti (93,3 %) ja päästettyjen maalien keskiarvo (2.14). Kaikkiaan hän pelasi tulokaskautensa aikana 24 runkosarja- ja kuusi playoff-ottelua.


title: Kevin Lankinen

text: Kesällä 2015 Lankinen osallistui NHL-seura New York Islandersin kehitysleirille. Kaudella 2015–2016 hän jatkoi HIFK:n pääasiallisena kakkosmaalivahtina Hussolle ja pelasi 22 runkosarja-, kolme playoff- ja yhden CHL-ottelun. Lankinen voitti kauden päätteeksi SM-hopeaa. Hän pelasi kauden aikana myös kaksi ottelua lainalla KooKoossa antaakseen lepovuoron Frédéric Cloutierille, joka kantoi joukkueen torjuntavastuuta pitkään Juha Järvenpään loukkaannuttua. Kauteen 2016–2017 Lankinen lähti niin ikään haastajana HIFK:hon palanneelle kokeneelle Niklas Bäckströmille, mutta osaksi Bäckströmin loukkaantumisenkin vuoksi hän nousi kauden mittaan joukkueen selkeäksi ykkösmaalivahdiksi. Lankinen torjui 42 pelaamassaan runkosarjaottelussa seitsemän nollapeliä, mikä oli eniten koko SM-liigassa. Kauden päätteeksi HIFK:n faniyhdistys Kamraatit ry palkitsi hänet Kamraattien kiertopalkinnolla. Toukokuussa 2017 Lankinen teki HIFK:n kanssa kaksivuotisen jatkosopimuksen.


title: Kevin Lankinen

text: Elokuussa 2018 Lankinen loukkasi itseään HIFK:n harjoituksissa ja hän oli sivussa lähes koko alkukauden 2017–2018 Lankinen oli alkuun pitkään loukkaantuneena. Joukkue täydensi tämän myötä maalivahtiosastoaan Atte Engrenillä, joka toimi HIFK:n pääasiallisena ykkösmaalivahtina syyskaudella. Hänen sopimustaan jatkettiin Lankisen kuntoutumisen aikaan myös seuraavalla kaudelle. Lankinen palasi kaukaloihin joulukuussa ja hän siirtyi viikon ajaksi lainalle Imatran Ketterän Mestis-joukkueeseen. Lankinen palasi HIFK:n maalin suulle vuoden 2018 vaihteessa. Hän teki vahvan paluun pelatessaan 15 ottelua runkosarjassa torjuntaprosentilla 94,58%, joista neljä oli nollapelejä. Lankisen päästettyjen maalien keskiarvo 1,33 oli myös runkosarjan paras. Pudotuspeleissä hän otti HIFK:n selkeän ykkösmaalivahdin roolin, pelasi 13 ottelua prosentilla 93,56% ja voitti kauden päätteeksi SM-pronssia. Lankinen oli kauden päätteeksi ehdolla SM-liigan parhaalle maalivahdille myönnettävän Urpo Ylönen -palkinnon voittajaksi, mutta palkinto meni lopulta kuitenkin Kärppien Veini Vehviläiselle.


title: Kevin Lankinen

text: Toukokuussa 2018 Lankinen teki kaksivuotisen NHL-tulokassopimuksen Chicago Blackhawksin kanssa.


title: Kevin Lankinen

text: Lankinen on pelannut viisi nuorten ja 14 poikien maaottelua.


title: Kevin Lankinen

text: Lankinen valmistui ylioppilaaksi Mäkelänrinteen lukion urheilulinjalta vuonna 2014.


title: Seppo Lehto

text: Seppo Olavi Lehto (s. 6. syyskuuta 1962) on tamperelainen äärioikeistolaiseksi luonnehdittu verkkokirjoittaja. Hän on 1990-luvulta alkaen vaatinut muun muassa Karjalan palauttamista Suomelle ja arvostellut Venäjän hallitusta. Lehto on kutsunut itseään maahanmuutto- ja islamkriitikoksi. Hän on saanut toiminnastaan useita tuomioita, joista ankarin on vuonna 2008 langetettu kahden vuoden ja neljän kuukauden ehdoton vankeus ja vahingonkorvaustuomio törkeistä kunnianloukkauksista, kiihottamisesta kansanryhmää vastaan ja uskonrauhan rikkomisesta.


title: Seppo Lehto

text: Kurusta kotoisin oleva Lehto opiskeli historiaa yliopistossa 1980-luvulla ja kiinnostui jo tällöin Karjalan palauttamiskysymyksestä. Hän lopetti opinnot 1990 humanististen tieteiden kandidaattivaiheeseen, koska ei oman kertomansa mukaan halunnut ryhtyä opettajaksi, vaan otti elämäntehtäväkseen Karjala-kysymyksen ajamisen.


title: Seppo Lehto

text: Lehto esiintyi 1990-luvulta alkaen Suur-Suomi-yhdistyksen puheenjohtajana ja muun muassa vaati Karjalan palauttamista Suomelle ja esitti Venäjän vastaisia kantoja. Vuoden 1994 presidentinvaalissa Paavo Väyrynen putosi ensimmäisen kierroksen jälkeen. Hän syytti tiedotusvälineitä mediapelistä, muun ohessa siitä, että MTV3:n uutiset oli antanut Lehdolle uutisaikaa. Väyrysen mielestä Lehdon uutisissa esittämä väite, että Venäjän lähettämä ääri-isänmaallisia järjestöjä koskeva ”nootti” oli Väyrysen tilaama, oli vienyt häneltä ääniä.


title: Seppo Lehto

text: Lehto osallistui vuoden 1995 eduskuntavaaleihin itsenäisenä ehdokkaana. Hän ilmoitti kannattavansa Euroopan unionia ja Natoa ja uskoi niiden auttavan Suomea Venäjälle menetettyjen alueiden takaisinsaamiseksi. Lehto esitti hyvin voimakkaita kannanottoja Venäjää, venäläisiä ja Suomessa asuvia venäläisiä vastaan ja sai hieman kansainvälistäkin huomiota. Saman vuoden syksyllä Lehto alkoi ensi kertaa esittää voimakkaita hyökkäyksiä Suomessa asuvia somaleja vastaan. Vuoden 1996 kunnallisvaaleissa Lehto oli ehdolla Tampereen kaupunginvaltuustoon. Hän sai 163 ääntä eikä tullut valituksi.


title: Seppo Lehto

text: Vuonna 1996 Lehto varasti Tampereen työväentalon seinässä olleen Lenin-kohokuvan, porasi sen täyteen reikiä ja sitoi kohokuvan lopuksi Mannerheimin patsaan jalustaan. Hän kuvasi tapauksen myös videolle ja julkaisi sen internetissä. Yhdysvaltain ja Venäjän presidenttien kohdatessa vuonna 1997 Helsingissä poliisi pidätti Lehdon varmuuden vuoksi kolmeksi päiväksi. Vuonna 2005 Lehto sai kolmen kuukauden ehdollisen vankeustuomion kunnian loukkaamisesta sekä sakot pahoinpitelystä. Molemmissa tapauksissa uhrina oli ulkomaalainen henkilö.


title: Seppo Lehto

text: Vuoden 2003 eduskuntavaaleissa Lehto oli Väinö Kuisman johtaman Suomi Nousee – Kansa Yhdistyy (SNKY) -puolueen ehdokkaana Pirkanmaan vaalipiirissä. Lehto sai vaaleissa 116 ääntä. Syksyn 2004 kunnallisvaaleissa Lehto oli ehdolla kristillisdemokraattien listalta. Tampereen kristillisdemokraatit sanoutuivat irti Lehdon poliittisista mielipiteistä ja ilmoittivat tehneensä virheen hyväksyessään Lehdon ehdokkaakseen. Tämän jälkeen Lehto on ollut IKL:n ehdokkaana Pirkanmaan vaalipiirissä eduskuntavaaleissa 2007 sekä valitsijayhdistyksen ehdokkaana Tampereella kunnallisvaaleissa 2008, 2012 ja 2017.


title: Seppo Lehto

text: Lehto sai vuonna 2008 kahden vuoden ja neljän kuukauden ehdottoman vankeustuomion törkeistä kunnianloukkauksista, kiihottamisesta kansanryhmää vastaan ja uskonrauhan rikkomisesta. Hän oli tehnyt herjaavia blogisivuja useista henkilöistä yhdessä toisen henkilön kanssa, joka sai ehdollista vankeutta vuoden ja kaksi kuukautta. Tuomitut joutuivat maksamaan myös asianomistajille 45 500 euron vahingonkorvaukset ja 30 000 euron oikeudenkäyntikulut. Asianomistajina oli muun muassa useita kansanedustajia sekä joukko oikeuslaitoksen palveluksessa olevia henkilöitä. Hovioikeus vahvisti käräjäoikeuden tuomion. Lehto vältteli tämän jälkeen viranomaisia kunnes hänet pidätettiin 2010. Tuomiota suorittaessaan Lehto sai vielä 30 päivän vankeustuomion toimittajan loukkaamisesta. Lehto oli häirinnyt toimittajaa 1990-luvun puolivälistä saakka. Lehto istui ensikertalaisena puolet tuomiosta ja vapautui vankilasta 2011.


title: Seppo Lehto

text: Syyskuussa 2013 Seppo Lehto kävi eduskunnassa perussuomalaisten kansanedustajan James Hirvisaaren vieraana. Lehto teki vierailun aikana natsitervehdyksen eduskunnan istuntosalin lehterillä ja julkaisi Hirvisaaren tilanteesta ottaman kuvan internetissä. Tapauksen seurauksena eduskunnan puhemies Eero Heinäluoma antoi Hirvisaarelle ankarat nuhteet epäasiallisesta käytöksestä, Hirvisaari erotettiin perussuomalaisesta puolueesta, Lehto sai porttikiellon eduskuntataloon ja Hirvisaari liittyi muutos 2011 -puolueeseen. Samassa yhteydessä Lehto kampanjoi sivustollaan perussuomalaisten kansanedustajan Jussi Halla-ahon eurovaaliehdokkuuden puolesta, mitä Halla-aho itse piti epäsuotavana.


title: Seppo Lehto

text: Käräjäoikeus luonnehti Lehdon internetissä esittämiä kunnianloukkauksia poikkeuksellisen vakaviksi. Lehdon ylläpitämät sivut sisälsivät monenlaista ääni- ja kuva-aineistoa sekä runsaasti pornografiaa. Osa sivustoista oli tehty siten, että niitä saattoi luulla herjattujen omiksi kotisivuiksi. Niissä esitettiin halventavia väitteitä asianomistajien seksuaalisesta käyttäytymisestä ja väitteitä näiden syyllistymisistä rikoksiin. Osassa sivustoista oli myös kehotuksia käyttää väkivaltaa asianomistajia kohtaan. Oikeus katsoi, että teoilla aiheutettiin suurta kärsimystä.


title: Seppo Lehto

text: Jussi Halla-aho, James Hirvisaari sekä "" -kirjan kirjoittaja Milla Hannula ovat kukin luonnehtineet Lehtoa suureksi humoristiksi. Heidän mukaansa Lehdon saama tuomio on myös kohtuuttoman ankara. "Aamulehden" kirja-arvostelun mukaan tästä ”voivat olla jonkin verran toista mieltä ne, jotka joutuivat Lehdon nettiväärennösten ja viestintäterrorin kohteiksi jopa vuosikymmenten ajan”.


title: Andienhansu

text: Andienhansu ("Chloephaga melanoptera") on eteläamerikkalainen sorsalintu.


title: Andienhansu

text: Andienhansua tavataan Argentiinassa, Boliviassa, Chilessä ja Perussa. Sen kannankehitys on vakaa, ja laji on luokiteltu elinvoimaiseksi.


title: Harmaapäähansu

text: Harmaapäähansu ("Chloephaga poliocephala") on eteläamerikkalainen sorsalintu.


title: Harmaapäähansu

text: Harmaapäähansua tavataan luonnonvaraisena Chilessä ja Argentiinassa. Sen kannankehitys on laskeva, mutta lajin ei uskota olevan vaarassa, ja se on luokiteltu elinvoimaiseksi.


title: Kristian Runeberg

text: Valter Kristian Runeberg (28. marraskuuta 1934 Helsinki – 9. marraskuuta 2018 Snappertuna, Raasepori) oli suomalainen freelance-lehtivalokuvaaja, jonka kuvia ovat julkaisseet erityisesti "Suomen Kuvalehti", "Viikkosanomat", A-lehdet Oy:n aikakauslehdet sekä "Helsingin Sanomat".


title: Kristian Runeberg

text: Kristian Runebergin isä oli valokuvaaja Fred Runeberg. Runeberg nuorempi aloitti uransa Ateljee Tenhovaaran valokuvausoppilaana ja Finlandia-Kuvan laboranttina 1953–1955. Siitä 1960-luvun puoliväliin hän toimi valokuvaajana Allotria-Filmissä, Yhtyneissä Kuvalehdissä ja "Viikkosanomissa", kunnes perusti kuuden muun freelance-kuvaajan kanssa Finnseven-osuuskunnan, joka toimi 1965–1969. Finnsevenin muut perustajajäsenet olivat Seppo Saves, Caj Bremer, C. G. Hagström, Olavi Kaskisuo, Timo Kirves ja Aulis Nyqvist.


title: Kristian Runeberg

text: Kristian Runebergin tuotannosta huomattava osa oli muotikuvausta naistenlehdille sekä vaatealan yrityksille kuten Rahikaisen turkisliike, Kuusinen, Pukeva, PMK, Lassila & Tikanoja ja Pallo-Paita.


title: Kristian Runeberg

text: Runebergin noin satatuhatta negatiivia ja diaa sisältävä kokoelma kuuluu Suomen valokuvataiteen museon kokoelmiin. Museon sivuilla kuvataan Runebergia ”herrasmieskuvaajaksi”, joka on tunnetuimpia suomalaisia lehtikuvaajia kautta aikojen. Hänen kuvissaan sanotaan yhdistyvän vankka kamerankäytön ammattitaito hienovaraiseen humanismiin ja huumoriin.


title: Kristian Runeberg

text: Kristian Runebergin puoliso oli toimittaja-kirjailija Tutta Runeberg (1937–2004), ja heillä on viisi tytärtä.


title: Punapäähansu

text: Punapäähansu ("Chloephaga rubidiceps") on eteläamerikkalainen sorsalintu.


title: Punapäähansu

text: Punapäähansua tavataan pesivänä Argentiinan itäosissa ja talvehtivana Argentiinan ja Chilen eteläosissa. Falklandinsaarilla sitä esiintyy vuoden ympäri. Lajin kannaksi on arvioitu 43 000–82 000 yksilöä. Sen kannankehitys on laskeva, mutta sen ei uskota olevan vaarassa, ja punapäähansu on luokiteltu elinvoimaiseksi.


title: Punapäähansu

text: Punapäähansu elää maaseudun avoimilla alueilla, usein rannikon ruohikkoalueilla ja niityillä.


title: Punapäähansu

text: Punapäähansu käyttää ravinnokseen kasvinosia.


title: Ruuskasen talo

text: Ruuskasen talo, joka myös "Ruuskasen palatsina" tunnetaan, on kauppias Kaarlo Ruuskasen rakennuttama asuin- ja liiketalo Tampereen Hämeenkadulla. Uusrenessanssia edustava rakennus on Lambert Petterssonin suunnittelema. Sen ensimmäiset osat valmistuivat vuonna 1892 ja viimeinen osa 1901. Kauppias Ruuskanen sai ajatuksen uusrenessanssityylisen "palatsin" rakentamisesta oltuaan häämatkalla Italiassa ja Petterson suunnitteli rakennuksen Ruuskasen Italiassa ottaman valokuvan pohjalta.


title: Ruuskasen talo

text: Ruuskasen talo vaurioitui talvisodan pommituksissa. Korjaustöiden yhteydessä talon Hämeenkadun puoleista osaa korotettiin 1941 yhdellä kerroksella ja Pellavatehtaankadun puolelle valmistui 1942 funkistyylinen laajennusosa Ruuskasen pukutehdasta varten. Molempien suunnittelusta vastasivat arkkitehdit Märta Blomstedt ja Matti Lampén.


title: Afrikankuparisorsa

text: Afrikankuparisorsa ("Oxyura maccoa") on afrikkalainen sorsalintu.


title: Afrikankuparisorsa

text: Afrikankuparisorsaa tavataan eteläisessä Afrikassa ja erillispopulaatioina Itä-Afrikassa. Sen kannaksi arvioidaan 7 000–8 250 yksilöä. Laji on luokiteltu vaarantuneeksi, koska sen populaatio on suhteellisen pieni ja kannankehitys on melko voimakkaasti laskeva.


title: Jacob Kavaleff

text: Jacob Kavaleff (9. toukokuuta 1870 Helsingin maalaiskunta – 27. tammikuuta 1936 Helsingin maalaiskunta) oli suomalainen kartanonomistaja ja maanviljelysneuvos, joka kehitti maanviljelystä ja metsänhoitoa. Hän omisti suuret tilukset Helsingin maalaiskunnassa nykyisen Helsingin alueella.


title: Jacob Kavaleff

text: Kavaleffin venäläinen kauppiassuku tuli 1820-luvulla Lappeenrannasta Helsinkiin ja siirtyi vähitellen muista liiketoimista suurmaatalouteen. Kauppias Jacob Kavaleff (1799–1879) oli vuonna 1845 ostanut Tuomarinkylän kartanon Helsingin maalaiskunnassa. Maanviljelysneuvos Jacob Kavaleff peri sen aikanaan isältään, vuonna 1887 kuolleelta proviisori Alexis Kavaleffilta. Hän kävi seitsemän luokkaa Helsingfors Lyceumia ja opiskeli maataloutta Hallessa ja Jenassa ennen kuin ryhtyi johtamaan Tuomarinkylän tilanhoitoa vuonna 1888. Kartanon omistus siirtyi virallisesti hänelle vuonna 1894 hänen leskiäidiltään.


title: Jacob Kavaleff

text: Kavaleff kehitti Tuomarikylästä yhden Suomen suurimmista maanviljelystiloista ja hankki omistukseensa myös läheisen Niskalan (Nackböle) ja vuonna 1913 Haltialan (Tomtbacka) kartanotilan. Kavaleff toi Suomeen uusia viljelymenetelmiä, kasvilajeja, maatalouskoneita ja friisiläistä karjaa. Hänellä oli parhaimmillaan 300 lypsylehmää ja hän kasvatti tiloillaan monenlaisia eläimiä, joukossa jopa kaksi sutta ja karhu. Hän tuotatti siemeniä eri maanosista ja perusti oman koepuutarhan viljelyskasvien siemenkauppaa varten ja vuonna 1905 Helsingin seudun ensimmäisen taimitarhan eksoottisille puu- ja pensaslajeille. Kavaleffilla oli Haltialassa myös oma mylly, saha, sähkölaitos ja kiskoyhteys taimitarhaan. Kavaleffin taimitarhasta syntynyt Niskalan arboretum eli puulajipuisto on yhä olemassa, nykyään rauhoitettuna suojelukohteena.


title: Jacob Kavaleff

text: Kavaleff osallistui monien suurtilallisten yhteisten yritysten perustamiseen ja istui niiden johtoelimissä. Joukossa olivat Suomen Keskinäinen Eläinvakuutusyhtiö (perustettu 1896), Maanviljelijäin keskusosuuskunta Labor (1897), Maanviljelijäin Maitokeskus (1907), Landtmannabanken (1910), Svenska Finlands Lantmannabank (1923) sekä vakuutusyhtiö Ömsesidiga försäkringsbolaget Svensk-Finland (1925). Ansioistaan ruotsinkielisten alueiden maatalouden kehittämisessä Kavaleff sai 1930 maanviljelysneuvoksen arvonimen. Hän oli lisäksi ollut 1920–1922 Suomen konsulina Frankfurt am Mainissa. Kavaleff on haudattu Helsingin ortodoksiselle hautausmaalle.


title: Jacob Kavaleff

text: Kavaleff myi Tuomarinkylän kartanon 1917 Helsingin kaupungille ja 1934 myös Haltialan ja Niskalan tilat, mutta kauppakirjaan sisältyneen ehdon ansiosta hänen jälkeläisensä saivat asua Tuomarinkylän päärakennuksessa 1950-luvun lopulle saakka. Sen jälkeen rakennus restauroitiin ja muutettiin kartanomuseoksi. Suurin osa entisistä Kavaleffin maista siirtyi vuoden 1946 alueliitoksessa osaksi Helsinkiä.


title: Mika Gröhn (jalkapalloilija, 1967)

text: Mika Petteri Gröhn (s. 1. marraskuuta 1967 Kuopio) on entinen suomalainen jalkapalloilija. Hän oli pelipaikaltaan hyökkääjä.


title: Mika Gröhn (jalkapalloilija, 1967)

text: Gröhn oli voittamassa A-junioreiden Suomen mestaruutta Kuopion Palloseuran riveissä vuonna 1986. Veikkausliigassa Gröhn pelasi vuosina 1991–1992. Muita joukkueita, joita Gröhn edusti, olivat Kings Kuopio ja Kuopion Elo.


title: Miinan mökki Sammatissa

text: Miinan mökki Sammatissa on Risto Piekan toimittama teos, joka käsittelee Elias Lönnrotin veljentytärtä Miina Lönnrotia ja Sammatissa sijaitsevaa Miinan mökkiä, jossa tämä asui vanhuudenpäivänsä.


title: Miinan mökki Sammatissa

text: Teos oli ehdokkaana vuoden 2013 kotiseutukirjaksi.


title: Argentiinankuparisorsa

text: Argentiinankuparisorsa ("Oxyura vittata") eteläamerikkalainen sorsalintu.


title: Argentiinankuparisorsa

text: Argentiinankuparisorsaa tavataan Etelä-Amerikassa Paraguaysta mantereen eteläosiin. Sen kannankehitys on vakaa, ja laji on luokiteltu elinvoimaiseksi.


title: Argentiinanlapasorsa

text: Argentiinanlapasorsa ("Spatula platalea") on eteläamerikkalainen sorsalintu.


title: Argentiinanlapasorsa

text: Argentiinanlapasorsa on suurehko sorsalintu, jolla on ruskeankirjava vartalo, harmaa pää ja musta, pinsettimäinen nokka. Pyrstö on mustavalkoinen. Aikuinen lintu on 45-56 cm pitkä ja painaa 523 - 608 grammaa.


title: Argentiinanlapasorsa

text: Argentiinanlapasorsaa tavataan laajalla alueella Etelä-Amerikassa: Argentiinan lisäksi Boliviassa, Brasiliassa, Chilessä, Paraguayssa, Perussa ja Uruguayssa.


title: Ole Gripenberg

text: Ole Gripenberg (1. lokakuuta 1892 Helsinki – 6. elokuuta 1979 Helsinki) oli suomalainen arkkitehti ja tekniikan tohtori.


title: Ole Gripenberg

text: Gripenberg pääsi ylioppilaaksi 1911 Helsingin suomalaisesta yhteiskoulusta ja valmistui arkkitehdiksi 1915 Teknillisestä korkeakoulusta. Hän väitteli tohtoriksi 1939; väitöskirjan otsikkona oli " Asuinrakennuksen muoto ja tuotantokustannukset".


title: Ole Gripenberg

text: Gripenberg työskenteli 1916–1917 Etelä-Venäjällä Donetskin alueella suunnittelemassa työväen asuintaloja uuteen Jusovkan teollisuuskaupunkiin. Venäjän vallankumouksen jälkeen hän palasi Suomeen ja työskenteli professori Sigurd Frosteruksen arkkitehtitoimistossa piirtäjänä. Gripenbergillä ja Frosteruksella oli yhteinen arkkitehtitoimisto 1918–1936. Gripenberg perusti 1935 oman toimistonsa "Arkkitehtitoimisto Gripenberg & Co" jota hän johti aina vuoteen 1957 saakka. Tämän jälkeen toimistoa ovat johtaneet Gripenbergin poika Bertel Gripenberg ja pojanpoika Jörn Gripenberg.


title: Ole Gripenberg

text: Gripenberg suunnitteli 1920-luvulla Helsingin Taka-Töölöön 13 asuinkerrostaloa, muun muassa yhden kokonaisen 10 taloyhtiön muodostaman umpikorttelin Mannerheimintien varteen. Talot edustivat tyylillisesti yksinkertaistettua 1920-luvun klassismia. Gripenberg toimi myös talojen rakennuttajana.


title: Ole Gripenberg

text: Gripenberg toimi myös Valtion teknillisen tutkimuslaitoksen (VTT) rakennustaloudellisen laboratorion päällikkönä, Sosiaalisen Asuntotuotannon Saton toimitusjohtajana 1936–1941 ja valtiovarainministeriön sotavahinkojen arvioimisosaston päällikkönä 1942–1943.


title: Australiankuparisorsa

text: Australiankuparisorsa ("Oxyura australis") on sorsalintu.


title: Australiankuparisorsa

text: Australiankuparisorsaa tavataan kotoperäisenä Australiassa. Sen kannaksi arvioidaan 18 000 yksilöä ja sen kannankehitys on vakaa. Se on luokiteltu silmälläpidettäväksi, koska sen populaatio on melko pieni ja sillä on monia mahdollisia uhkia.


title: Australiankuparisorsa

text: Australiankuparisorsaa elää kosteikoilla. Se käyttää ravinnokseen vesihyönteisten toukkia, siemeniä ja kasvinosia. Syksyisin ja talvisin australiankuparisorsa esiintyy suurissa parvissa.


title: Pilcomayo (joki)

text: Pilcomayo on 1 100 km pitkä Paraguayn sivujoki Etelä-Amerikassa. Se alkaa Bolivian Andeilta, jakautuu välillä pohjoiseen ja eteläiseen haaraan, yhtyy jälleen, ja laskee Paraguayhin lähellä Asunciónia.


title: Pilcomayo (joki)

text: Pilcomayon valuma-alue on noin 272 000 km² ja ulottuu kolmen valtion alueelle: Bolivian, Argentiinan ja Paraguayn. Joen keskivirtaama on 200 m³/s.


title: Pilcomayo (joki)

text: Pilcomayo muodostaa osan Argentiinan rajoista Boliviaa ja Paraguayta vastaan.